
Slavna sveučilištna skupštino! 
Svietla i visoko cienjena gospodo! 


Pp 


Danas slavi sveučilište naše dvojaku svečanost: obavlja naime 
naravi stvari opravdanu, te zato i zakonom naročito naredjenu 
svečanu instalaciju svoga za školsku godinu 1875/6 izabra- 
noga rektora magnifika, a podjedno- slavi prvu godišnjicu ob- 
stanka svoga, uspomenu dakle onoga u kulturnoj poviesti na- 
šega naroda preznamenitoga dana, kad-no je bilo naše sveučilište 
uza radostne uzklike svega naroda našega i svih prijatelja pro- 
svjete i napredka svečanim načinom otvoreno s istoga ovoga sjaj- 
noga mjesta, u kojem smo se i danas sakupili. 

Ti za sveučilište naše toli znameniti povodi ove današnje 
skupštine dovoljnom bijahu za nas pobudom, da se povedemo za 
primjerom inih sveučilišta, koja .prigode, našim slične, svojim 
načinom, a ne bez koristi, slave i svetkuju. ; 

I mi dakle označenu sveučilištnu slavu slaveći, prva pri 
tom rieč ide mene, kano-ti onoga, komu je u dio pala zamierna 
čast, te sam se mogao po izboru svojih drugova i s privolom 
vlade Njegova Veličanstva nazvati prvim rektorom hrvatskoga 
sveučilišta , prozvanoga po prejasnom imenu uzmožnoga našega 
vladara, cara i kralja Franje Josipa I. 


Vršeći tako dužnost onu, koja me kod današnje lave ide 
kao rektora za prvo godište našega sveučilišta, zadnji ću put 
progovoriti s ove odlične i uzvišene stolice, te ću zatim i nju i 
s njom čast i zvanje rektorsko ustupiti i predati svojemu mnogo 
cienjenomu nasljedniku. 

Predmet govoru svojemu, koji kanim progovoriti u ovoj 
slavnoj skupštini, nemoram, da niti nesmijem daleko tražiti: jer 
mi se on sim sobom i s vele bliza nudja. 


Po 


Kao što tada, kada sam imao prvi put progovoriti u 
sjajnom sboru kao rektor istom otvorenoga hrvatskoga sveučilišta, 
ništa nije bilo naravnijega, nego da o tom prosborim: koja je 
i kakova sredstva naš narod tečajem vremeni imao za svoju višu 
naobrazbu u znanostih, dok se nije napokon zadobavio poput inih 
napredujućih naroda svoga sveučilišta: tako sada, gdje je to sve- 
učilište proživjelo jednu godinu žitka svoga, nemože biti ništa za- 
nimivijega, nego ako se razloži, kako je ono te prve godine svoga 
obstanka živjelo i radilo, te na koliko je bilo vriedno zadovo- 
ljavati velikim svojim zadatkom u interesu obćenite i posebne 
nam narodne prosvjete i naobrazbe. 

To, što mi sama stvar _nudja kao predmet za moj govor, 
prihvaćam ja tim radje, što ću tako radeć vieran ostati običaju 
inih takodjer sveučilišta, a suviše još .i zato, što bez onakova 
osvrta, kano što ga čas prije označih, slava godišnjice sveuči- 
lišta našega nebi imala pravoga značenja. 

Po tom dakle ima govor moj prikazati u kratkih ertah po- 
glavite momente u poviesti sveučilišta našega za prve godine 
njegova života i djelovanja. 

Komu je iole poznata poviest sveučilišta; tko znade, da. su 
se ona sveučilišta germanskoga, romanskoga i slovienskoga svieta, 
koja danas slove sa svoga divnoga djelovanja na polju znanosti 
i nauke, do svoje sadanje znatnosti uzniela samo nakon mnogih 
i težkih radnja i napora, te uza pomoć prijaznih si okolnosti 1 
sgoda, znat će već unaprieda 1 sam, da mu ja neću moći u 
svojem povjestničkom nacrtu sveučilište naše prikazati kao u 
svem ravna premca visokih učilišta davna postanka i mnogo- 
ljetoga postupnoga razvijanja i djelovanja. Nu kao što je sveta 
dužnost tih velikih i davnih sveučilišta, da se uzdrže na visini, 
ona koju su ih podigla predjašnja koljena, pače da se svojim 
marom i radom uznesu do još većega stupnja savršenosti: tako 
mora manje i u postanku se svojem nalazeće sveučilište najoz- 
biljnije o tom nastojati, da prema silam svojim zadovoljava za- 
, datkom: svojim, da tako korak po korak napredujući što prije 
vriedno bude po bok se staviti prednjakom svojim, velikim i 
slavnim. To je zakon, koji je valjalo sliediti i našemu sveuči- 
lištu, te zato mora biti mojom zadaćom, da pokažem, kako je 
ono shvatilo svoje zvanje, te kako je, s kojimi silami i sredstvi, 
radilo oko zadataka svojih. 

Govor svoj, u tu svrhu jednostavno i bez nakita sastavljen, 
tako sam ja udesio, da mi najprije ob onom rieč bude, što se 
je tečajem prošle godine učinilo za dalji razvitak zakona i pra- 
vil4, po kojih se ravna život sveučilištni u raznih njegovih 
pravcih; zatim će se progovoriti o silah, koje su tu radile, te 0 
sredstvih i pomoćih, što su bile sveučilištu pružane, da uzmogne 
s uspjehom težiti za svrhami svojimi, a napokon će se ono raz- 
ložiti, što je učinjeno u tu svrhu, da se sveučilište naše iz 
malih svojih zametaka dalje razvija, kako da jednom bude prava 
» Universitas litterarum“. 

Najbitnija i najpotrebitija: pravila za razvijanje svoga ži- 
vota dobi sveučilište naše u zakonskom članku od 5. siečnja 1874. 
ob ustrojstvu sveučilišta Franje Josipa I. u Zagrebu, te u na- 
redbi vis. odjela za bogoštovje i nastavu od 4 rujna 1874. 
br 3715, kojom je bio izdan naputak za provedbu malo prije 
spomenutoga zakona, 

Nu buduć da niti opetovano spomenuti zakon, niti naredba 
za njegovu provedbu izdana, nisu mogli sve ono izerpiti, što je 
sveučilištu za život njegov nuždno, zato je valjalo djelo započeto 
dalje nastaviti i razvijati. 

Usljed toga dobi sveučilište naše djelovanjem faktora po 
zakonu i po ustavu sveučilištnom na to zvanih više zakona, na- 
redaba i odluka, kojimi se je ustroj njegov usavršio i uspjetno 
mu djelovanje bolje zajamčilo. 

Navest ću redom; što je u tom pogledu znamenitijega 

Putem zakonotvorstva stvoren bi zakon od 26. kolovoza 
1875. ob izboru rektora na ovom kr. sveučilištu, koji je u bit- 
nosti svojoj jednak sa sličnimi zakoni inih sveučilišta, naročito 
naše monarkije, te se od zakona, valjajućega. u tom poslu u 
zemljah u carevinskom vieću zastupanih, samo po tom luči, što 
je u nas pridržan poput njemačkih, pak i ugarskih sveučilišta 
tako zvani turnus fakulteta, po kojem se rektor bira redom iz 
svih fakulteta. 

Drugi predmeti biše uredjeni bez sudjelovanja vlasti zakono- 
tvorne putem samih naredaba. Tako dobi sveučilište disciplinarni 
red, koji je bio izradjen u akademičkom senatu prema onim pro- 
pisom, koji u tom vriede na ostalih sveučilištih monarkije, te je 
stekao odobrenje vis. odjela za bogoštovje i nastavu u njegovu 
odpisu od 2. veljače 1875. br. 5248 ex _ 1874., koji je vis. 

odjel u svojem odpisu od 21. kolovoza 1875 br. 3626 odobrio 
i onaj dodatak akademičkoga senata k disciplinarnom redu, u 
kojem se ustanovljuje, kako će sveučilištni slušatelji raditi, ako 
ih više zaželi kojoj akademičkoj oblasti ustmeno prinieti kakovu 
molbu ili tužbu. Istim putem postade naredba vis. odjela za bo- 
goštovje i nastavu od 18. ožujka 1875. br, 1192, kojom se 
izdaju propisi, po kojih se može postići doktorat na fakultetu 
bogoslovnom i pravo- i državoslovnom, te se slušaocem bogoslovja, 
koji su već prošle godine bili na sveučilištu, pod stanovitimi 
uvjeti osjeguravaju njeke pogodnosti u pogledu strogih izpita, za 
onaj naime slučaj, ako ih koji nebi bio položio izpit zrelosti. O 
tom, kako bi se doktorat mogao postići na mudroslovnom fa- 
kultetu, bijaše prerano već sada išto odredjivati, buduć da taj 
fakultet jošte nije podpun. — Budući zakonom samim dopušteno 
(S. 54. zak. čl. od 5. siečnja 1574.), da se na bogoslovnom fakul- 
tetu njeki predmeti latinskim jezikom predaju, izda vis. odjel za 
bogoštovje i nastavu, sporazumievši se s prečastnim nadbiskupskim 
ordinarijatom, naredbu od 12. listopada 1874. br. 4331, kojom 
se točno ustanovljuje, što se ima predavati hrvatski, što pako 
latinski; a stvar je ta lako udešena, da budući duhovnik u 
svakom tečaju bogoslovnih svojih nauka sluša po koje hrvatsko 
i po koje latinsko predavanje. — Više drugih odluka, stvorenih na 
samu universitetu, po vlasti i po dužnosti njegovoj, poteče iz 
ozbiljna nastojanja sborova profesorskih, da se zajamči što mar- 
ljiviji polazak kolegija i što stalniji rad slušatelja sveučilištnih : 
kamo spadaju naročito ustanove bogoslovnoga fakulteta ob obdr- 
žavanju ondje jošte običajnih izpita; zatim odredbe pravo- i 
državoslovnoga, te mudroslovnoga fakulteta o kolokvijih i o uplivu 
nemarne frekventacije na bilježku o ponašanju akademičkom. 

Osim tih naredaba i odluka, koje su već gotove i kriepost 
svoju zadobile, druge su jošte bile tečajem godine pripravljene. 
Njeke su ih već vis. vladi na odobrenje podastrte, naročito pako 
osnova naredbe o izpunjavanju vierskih dužnosti, koja se je imala 
izraditi u smislu S. 63. zak. čl. od 9. siečnja 1874.; nu još* 
više je toga, što se nije moglo konačno dogotoviti, jer zahtieva 
. ili obsežniji rad : ili temeljitije proučavanje, ili pako veće iz- 
kustvo: kao što je red za habilitaciju, poslovni red za senat i 
za fakultete, sbornik, u kojem bi mladež akademička dobila mj 
znatnije zakone i naredbe it. d. 

Na koliko pako sveučilište naše niti u svojem temeljnom 
zakonu, niti u naredbi, za njegovu provedbu izdanoj, a niti u 
daljih zakonih, naredbah i odlukah nenalazi za koji pojedini 
slučaj ili za koju osebitu potrebu shodnih norma, može se ono 
pomoći, :dok se dotični odnošaji propisanim putem inako neurede, 
običajem i ustanovami, valjajućimi na onih sveučilištih, po kojih 
je uzoru naše sveučilište u svih bitnih stranah svoga ustroja ure- 
djeno. Taj na ovom sveučilištu u toj stvari vladajući nazor našao 
je povladjenje i vis. vlade, kao što se razabire iz odpisa odjela 
za bogoštovje i nastavu od 21. travnja 1879. br. 1425. Tako 
radeć zadovoljavamo mi potrebam života svoga po svojoj slobodi 
i razboru svojem, a nevriedjamo tim ni najmanje samostalnost 
naše domovine u poslovih nastave. 


Osim svega ostaloga, što smo mi umjeli bez podloge osobita 
kakova svoga zakona sretno i načinom, po mojem mnienju, za 
naše sveučilište koristnim udesiti, jedno je, što želim osobito 
iztaknuti. To je ono shvaćanje i uredjenje odnošaja medju vlasti 
akademičkimi, koje nam je svim skladom svojim mučno naše i 
tegotno poslovanje sladilo, a za sveučilište liepa ploda donosilo. 
Štuj jući svi nada sve autonomiju pojedinih fakulteta u uredji- 
vanju i rešavanju poslova, njih se tičućih, kao prvi uvjet na- 
. predka 1 procvata njihova, a po tom i svega universiteta, nau- 
čili smo se podjedno senat akademički poštovati kao zakonom 
danu i našim izborom stvorenu najvišu vlast akademičku, koja kao 
živo udo u živu ustroju tiela sveučilištnoga svoje za život cielosti 
nuždne funkcije imade. Zato nam nije bilo ni najmanje zazorno, 
da senat, nepačajući se u ostalom u fakultetske poslove, osim da 
mu je za to povod bio dan od sama fakulteta, za sve zna, što 
na sveučilištu biva, te da priliku dobije i svoju reći, gdje bi 
to zahtievao interes sveučilišta 1 pojedinih njegovih dielova. Tako 
će se po mojem mnienju udesiti odnošaj medju akademičkimi 
vlasti i onda, kada se bude za to stvarala naročita naredba : 
jer navlastito u maloj zemlji, kao što je naša domovina, težko 
da će se moći što shodnijega izumiti, s razloga, kojim će..se 
svatko lahko domisliti. m. 


Na početku svojega djelovanja i tečajem ciele prve godine 
svoga života imaše naše sveučilište 25 učitelja 1 to: 

red. prof.  izvanr. prof.  docenti 


na bogoslovnom fakultetu 4 4 — 
» Pravo- i državoslovn. fakultetu Do 2 4 
» mudroslovnom fakultetu 6 — — 

skupa 15 6 4 


Ti učitelji držahu I. poljeća 38 kolegija sa 174 ure u 
tjednu, a II. poljeća 43 kolegija sa 190 ura na tjedan, naročito: 


]J. poljeća, II. poljeća, 
: broj kolegija: ura: broj kolegija: ura: 
na bogoslovnom fakultetu : 15 72 15 72 
» Pravo- i državoslovn. fakult. 14 72 16 78 
» mudroslovnom fakult. 9 30 12 40 
svega 38. 174 43 190 


Kada se u tom pregledu kolegija i ura uza bogoslovni, te 
pravo- i državoslovni fakultet govori još o fakultetu mudro- 
glovnom, svatko nas znade, da se pri tom neima misliti na 
podpun filozofski fakultet, već samo na njeke njegove discipline, 
naročito pako na filozofiju, klasičku filologiju, na slavistiku i na: 
obću i hrvatsku poviest. 

Za taj je fakultet bilo ustanovljeno u zakonu ob ustrojstvu 
sveučilišta, da se ima postupice podpuno urediti i oskrbiti svimi 
onimi stolicami, koje na-nj spadaju. Što je od toga palo na prvu 
godinu, to se je i uvelo, izuzevši stolicu za hrvatski jezik 1 li- 
teraturu, koja se žalibože nije mogla za dobe popuniti. 

Po tom se poglavito tumači onaj razmierno mali broj ko- 
legija na _mudroslovnom fakultetu. K tomu pako, što je moralo 
gliediti usljed ustanova sama zakona ob ustrojstvu sveučilišta, 
nadodjoše još njeke okolnosti, koje su vodile k posljedku spo- 
menutomu : jednomu naime profesora toga fakulteta (Franji Maiks- 
neru) bi udieljen od vis. kr. vlade dopust za prvi semestar, da | 
se zaputi na lipisko sveučilište, a druga dvojica biše prisiljena 
stegnuti svoja predavanja na broj ura izpod ustanovljenoga minima. 

Navedeni kolegiji biše u ostalom po svih fakultetih držani 
onako, kako su bili oglašeni u redu predavanja. 

Tako progovorivši ob učiteljih sveučilištnih i njihovih pre- 
davanjih, prelazim na slušatelje kao drugu poglavitu radenu silu 
svakoga sveučilišta. 


lil 


Za 1. semestar upisa se na našem sveučilištu što redovitih, 
što izvanrednih slušatelja uskupa 290, a za II. semestar _ 285 
1 to tako, da ih je bilo 


. I. poljeća II. poljeća 
redov. izvanr. — redov. = izvanr. 
na bogoslovnom fakultetu 1 14 7 71 
» Pravo- i državoslovn. fak. 175 8 165 16 
» mudroslovn. fakult. 23 3 20 — 
svega 205 89 195 87 


Ako se na um uzme, da naše sveučilište još neima lieč- 
ničkoga fakulteta, te da i od filozovskoga na njem još nisu za- 
stupane mathematičko-prirodoslovne struke, tada možemo podpu- 
noma zadovoljni biti s ukupnim. brojem našega slušateljstva, a 
pogledom napose na bogoslovni i na pravo- i državoslovni fakultet 
možemo konstatovati, da oni brojem slušatelja svojih već u prvom 
početku daleko nadmašuju njeka starija i slavljena sveučilišta. 

Broj .će djaka naših, sada već razmierno znatan, do mala 
još znatnije poskočiti, te će naročito filozofskomu fakultetu velik 
prirast u dio pasti, čim se počmu podizati stolice za nauke ma- 
thematičko-prirođdoslovnoga odjela, a tako se isto može i bogo- 
oslovni fakultet nadati većemu broju slušatelja, jer možemo po- 
uzdano očekivati, da će se naći način, kako da i druge bisku- 
pije naše domovine barem po koji dio svojih bogoslovaca ovamo 
na nauku šalju u interesu crkve i domovine, u kojoj se du- 
hovniku daje široko polje blagotvorna djelovanja. 

Što se na bogoslovnom fakultetu kaže onako malo redo- 
Vitih, a odviše izvanrednih slušatelja, to je bilo naravskom po- 
sljedicom načina, kako su kandidati bogoslovja završivali svoje 
gimnazijske nauke; nu ta će stvar odsele posve drugim pravcem 
poći, odkako je prečastni ordinarijat metropolitski odredio, da 
kandidati bogoslovja gimnazijske nauke na ovdašnjoj kr. velikoj 
gimnaziji imaju svršavati, gdje se zatim ponajvećom stranom i 
izpitu zrelosti podvrgavajti, po čem postaju sposobni, da budu 
upisani na sveučilištu kao redoviti slušatelji. | 

Što se narodnosti i vjere slušatelja naših tiče, u tom nam 
se pogledu prikazu je prilično jednostavna slika. U zimskom po- 
ljeću bijaše naime uza 8 Slovenaca, 5 Magjara, 4 Srbina iz 
Ugarske, 4 Čeha i 1 Poljaka, 268 Hrvata, a u ljetnom uza 8 
Slovenaca, 5 Magjara, 5 Čeha, 4 Srbina iz Ugarske i 1 Poljaka, 

262 Hrvata, ka kojim sam pribrojio i one jednokrvne drugove 
njihove, rodom iz Hrvatske, Slavonije i Dalmacije, koji se radje 
Srbi nazivaju, iliti još točnije: 


I. poljeća. | 
Hrv.*), Slov., Magj., Srba iz Ugar., Čeha, Polj. 
na bogoslov. fak. 4.3 4 — — — 
» Pravo- i državosl. fak. 170 4 l 4 8 1 
» mudroslov. fak. 4 1 — — lo — 
svega 268. 8 5 4 4.1 
II. poljeća. 
. Hrv, Slov., Magj., Srba iz Ugar., Čeha, Polj. 
na bogoslov. fak. . 122 4 —. — — 
» Pravo-idržavosl. fak. 168 4 1 4 8 1 
» Mudrosl. fakult. 2,2 2 — — 2 — 
svega 262. 8 Đ 4 A | 


Po vjeri pako bijaše u 1. semestru 250 katolika (2 grčkoga 
obreda), 35 pravoslavnih i 5 izraelićana; u II. pako semestru 
244 katolika, 37 pravoslavnih i 4 izraeličana, iliti još točnije: 


1. poljeća, I. poljeća, 
kat., gr.-izt. or., izr., — kat, gr.-izt. cr., izr, 
na bogoslov. fak. 81  — — 18 — — 
» Pravo- i državosl. fak. 147 81 D 143. 34 4 
» mudroslov. fak. 22 4 — 23 3 —— 


. svega 250 85 Bo 244. 387 4 
Ti slušatelji naši slušahu predavanja na onom fakultetu, u 
koji su se bili upisali; njeki ih medjutim polažahu kolegije i 
drugoga kojega fakulteta osim svoga. Tako u 1. semestru poha- 
djaše 1 slušalac bogoslovnoga fakulteta predavanja iz slavistike ; 
90 slušatelja pravo- i državoslovnoga fakulteta bijaše upisano 
za hrvatsku poviest, 2 za ,Uvod u filosofiju“, 5 za estetiku, 
1 za , Tumačenje Ciceronova Laelija“, 1 za ,Poviest grčke tra- 
gedije“ i napokon 1 za sintaksu grčkoga i latinskoga jezika. U 
I. pako semestru slušahu 44 pravnika predavanja iz etike, 1 
ih bijaše upisan za poviest filosofije i 1 za sintaksu grčkoga i 
latinskoga jezika, a od slušatelja mudroslovnoga fakulteta bijaše 
jedan upisan za predavanja iz statistike. 


*) Broj onih, koji su k Hrvatom pribrojeni, ena se razabira iz pregleda o 
vjeri, u kojem dolaze kao sljedbenici grčko-iztočne crkve oni, koji se Srbi 
nazivaju. 

Odatle, što navedoh, razabire se, da su za obćenitu na- 
obrazbu i temeljitost znanstvenu toli potrebita i važna  preda- 
vanja filozofskoga fakulteta u većem broju bila pohadjana samo 
od slušatelja fakulteta pravo- i državoslovnoga; nu da se odatle, 
što velim, neizvede kriv zaključak, dužnost mi je primietiti, da 
ona dva kolegija mudroslovnoga fakulteta, u kojih nadjosmo po 
više pravnika, ubrojiti treba medju obligatne za pravnika kolegije. 

Uzdajmo se medjutim, da će nam se u stvari, koju ovdje 
samo jednom riečju iztaknuti htjedoh, na sveučilištu našem za 
mala veća živost kazati; s koje će bezdvojbeno poteći blagotvorne 
posljedice za sav naš znanstveni rad; a ja se naročito i s tvrdim 
pouzdanjem tomu nadam, da će se doskora i nauke željni bo- 
goslovci naši vidjati na predavanjih po ime filozofskoga fakulteta, 
- bez kojih im obća obrazovanost neće imati onako tvrdih temelja 
i onolike obsežnosti, kao što to oni nuždnim načinom trebaju 
prema okolnostim vremena svoga za sav svoj budući vele važni rad. 

Kao što biva još za sada na ostalih sveučilištih, tako je 
i kod nas uvedena naukovina. I kod nas se sada čuje medju 
studentstvom pravilo: koliko ura na tjedan slušaš, toliko forinti 
na semestar platiš. Nu od te naukovine može biti oprošten budi 
sasvim, budi na pol, tko dokaže, da je oskudan, a k tomu jošte, 
da se je čestito vladao i da je marljivo radio. 

Prema tomu plati naukovinu 1. semestra 151 slušatelj, na 
polak bijaše oproštenih 18, a sasvim 121; u II. semestru pla- 
tiše naukovinu ciglu 1954 slušatelja, 15 ih pako bijaše opro- 
štenih na polak, a 116 sasvim. Točnije se stvar ovako pri- 
kazuje : 


I. poljeća o, 

plaćali = oprošteni od oprošteni 

cielu polovice sasvim 
na bogoslovnom fakultetu — — 81 
» Pravo- i državoslovn. fakult. 187 16 30 
» mudroslovnom fakult. 14 2 10 
| | svega 151 18 121 

II. poljeća | 

plaćali = oprošteni od oprošteni 

cielu polovice sasvim 
na bogoslovnom fakultetu — — 78 
» Pravo- i državosl. fakult. 141 13 21 
» mudroslov, fakult. 13 Đ 11 


svega 194 15 116 

Od pobrane naukovine u smislu zakona u sveučilištnu za- 
kladu idućih pet postotaka činilo je I. semestra 106 for. 40 
novč.; za II. semestar nije iznos još izračunan. 

Redom izvadjajući podatke, odnoseće se na slušatelje sve- 
učilištne, dolazim do točke, o kojoj će štovani slušatelji izvještaj 
primiti s osobitim zadovoljstvom i s čuvstvom dužne harnosti. 
To su one znatne podpore, što-no su bile pružane oskudnijim 
slušateljem sveučilištnim, da nješto lašnje podmirujući potrebe 
svagdanjega života tim uspješnije prionu uza poslove zvanja svoga. 

Prvoga poljeća dobivahu 33 slušatelja naša stipendije iz 
raznih zaklada, šestorica ih potezahu zemaljske stipendije, a peto- 
rica razne stavne podpore. Sav pako na to uloženi novac iz- 
nosio je 4988 for. 87 novč. Drugoga semestra bijaše 30 sti- 
pendija iz raznih zaklada, zatim 7 zemaljskih i k tomu 8 pod- 
pora; a to je sve skupa činilo 4760 for. 35 novč. 1.1 
II. semestra ujedno dobi se dakle i podieli svota od 9349 for. 
22 "g novč. 


Točnije se ta stvar ovako pokazuje: 


I. poljeća 
broj stipendija iz broj zemalj. broj svota izda- 
raznih zaklada stipendija podpora noga novca 
na bogosl. fakult. — — | 
» Pravo- i državosl. fak. 38 — 4 36131.87n. 
» mudroslov. fakult. — 6 1. 975 fr. 
svega33 | 6 9 40881.57n. 
IL poljeća _ 
broj stipendija iz broj zemalj. broj svota izda- 
raznih zaklada . stipendija = podpora noga novca 
na bogosl. fakuli. — s ms pe 
» Pravo-idržavosl. fak. 30 — 1. 89931. 392 
» Mudroslov. fakult.  — 7 1 116T7for. 
svega 30 1 8 47601.395n. 


ukupno 9349 f. 222 1. 

U pokazanom broju stipendija iz raznih zaklada, te stavnih 
podpora bijaše 1. poljeća: 1 stipendija grofa Ivana Draškovića, 10 
ovdašnjega kr. konvikta, 1 kardinala Jurja Haulika, 9 krajiške 
zemaljske upravne oblasti, 2 zaklade kraljice Marije Terezije, zatim 
sve po jedna: prvostolnoga kaptola, zaklade Andrije Gvozdenčevića, 
zaklade Gruićeve, zaklade Batinićeve, Petra Bošnjaka, Thonhau- 

serove, Dimitrijevićeve, Haraminčićeve i L&wenburžke, te napokon 
zemaljske vlade u Ljubljani; podpore pako bijahu: 2 grada 
Karlovca, 2 zagrebačkoga nadbiskupa  preuzv. gospodina Josipa 
Mihalovića i 1 gosp. Edmunda Kovačića, veletržca u Osieku. U 
II. poljeću ostadoše stipendije, kao što su bile I. poljeća, s tom 
samo promjenom, što je k jednoj stipendiji kardinala Haulika 
još jedna nadošla i što je odpala po 1 stipendija kr. konvikta, 
zatim zaklade Batinićeve, Thonhauserove i Dimitrijevićeve; k pod- 
poram pako. 1. semestra dodjoše još 2 podpore preuzv. gospodina 
nadbiskupa Josipa Mihalovića i 1 grada Rieke. 

K svemu tomu, što je bilo u pomoć davano našim sluša- 
teljem, u slici stipendija i stavnih podpora, treba nadalje jošte 
pribrojiti podporu gradskoga načelnika g. Ivana Vončine u iz- 
nosu od 200 for., zatim dar posvećenoga biskupa, presvietloga 
gospodina Ivana Kralja od 100 for., što je oboje bilo po volji 
plemenitih darovatelja po akademičkom senatu razdieljeno. Na-. 
pokon ide amo još i to, da su četvorica slušatelja naših kao pi- 
tomci kr. konvikta u tom zavodu oskrbu imala, dočim su drugi 
njihovi drugovi, kao što smo vidjeli, radje od zavoda spomenu- 
toga na ruku uzimali svoj stipendij u iznosu od 200 forinti 
na godinu. 

Zemaljske stipendije, što sam ih spomenuo i kojih je bilo, 
kao što sam kazao, u zimskom poljeću šešt, a u ljetnom sedam, 
bile su od kr. zem. vlade podieljene samo  slušateljem mudro- 
slovnoga fakulteta, takovim naime, koji se uče i pripravljaju za 
učiteljstvo na srednjih učilištih. Naša vlada davaše već od mnogo 
godina u tu svrhu podpor4 darovitim i dokazane čestitosti i ra- 
dinosti mladićem, te ih daje i sada, to pako čineći nestoji ona 
sama, već samo ono čini, što se je činilo i na_ mnogo drugih 
strana i što je, shodno upotrieblj jeno i udešeno, liepim uspjehom 
rodilo za školu i za nauku. Što se nas Hrvata napose tiče, pri- 
znati nam je otvoreno, da smo samo putem i pomoćju takova 
podupiranja stekli toliko učitelja, koji su vriedri po bok se sta- 
viti najvaljanijim svojim drugovom kod drugih naprednih naroda 
1 koji nam drže srednju školu našu onakovom, kakova jest, te 
kojih se njekim ime dično spominje i u izvan-školskih krugovih, 
na polju naime više nauke i književnosti narodne. Zato se ja 
usudjujem izreći svoje tvrdo uvjerenje, da je vele dobro uložena 
glavnica, koja se troši na podpore, o kojih govorim; priznajem 

pako ujedno sasvim otvoreno, da će sveučilište naše istom s vre- 
menom moći pokazati, što je vriedno učiniti od kandidata uči- 
teljskoga zvanja, koji su dosele polazili samo vanjska sveučilišta, 
poglavito bečko i pražko, a ponješto i gradačko, kada naime k 
onomu, što je veće dano, pristupe i drugi potrebiti uvjeti, kada 
bude naročito i više učitelja i više sredstva i dobro uredjenih 
seminara. 

Osim svih onih različitih podpora, što su se slušateljem 
našim već prošle godine udieljivale, druge su im se jošte pri- 
pravile, koje će do mala u tečaj doći, te će, bude li sreće, 
svedj rasti 1 pomnožavati se na uhar oskudnih, nauku ljubećih 
djaka naših. 

Preuzvišeni naime biskup djakovaški dr Josip Juraj Stross- 
mayer, komu je ime s postankom sveučilišta našega toli uzko 
spojeno, pokloni povodom otvorena sveučilišta i sa željom, da 
pomogne siromašne mladiće u težnji njihovoj za naukom, 10.000 
for. u dionicah senjskoga brodarskoga druživa, osjeguravši za 
svaki slučaj i glavnicu u podpunoj njezinoj nominalnoj svoti i 
kamate najmanje u iznosu od 5% , te kašnje dostavi rektoratu sve- 
učilištnomu svotu od 500 for. u ime kamata od poklonjene 
glavnice za god. 1875. 

U posvetnom svojem pismu, pisanom u Djakovu na dan 
Svih Sveti 1874, izrazi plemeniti dobrotvor želju, da se novcem 
njim poklonjenim temelj položi zakladi, iz koje bi se podpoma- 
gali ubogi i vriedni slušatelji svih fakulteta, a upravu zaklade, 
kao što i potanje odredjenje načina, kako će se iz nje podpore 
dieliti, prepusti akademičkomu senatu. Akademički senat, pri- 
mivši s najdubljom zahvalnosti na ime sveučilišta posvetu ro- 
doljubivoga darovatelja, izradi zatim i vis. zem. vladi na odo- 
brenje podnese pravila za upravu zaklade, koja se tu stvara. 

Osnovatelj te iste zaklade izrazi u svojem malo prije na- 
vedenom pismu tvrdu nadu, da će njim zasnovana i toli ple- 
menitoj svrsi namjenjena zaklada drugimi blagotvornimi prinosi 
sveudilj rasti. Tu nadu i mi svi gojimo, te već ovom prilikom, 
i još prije dakle, nego li je zaklada pravo u život stupila, mo- 
Žemo se pohvaliti, da nam je u nju prispjelo nješto darova: od 
župnika naimo Antuna Čušića 100 for., zatim iz Čazme 10 fr. 
i od djakovačke omladine 56 for. 27 novč. 

Još mi je spomenuti jedan dar, koji čeka komu da bude 
podieljen: to je dar gosp. M. Farkaša u Krapini u iznosu od 

100 for., koji će se dati onomu siromašnomu slušaocu me- 
dicinskoga fakulteta, koji bude prvi promovovan doktorom 
medicine. 

To razlaganje svoje na kraj dovodeći, ugodna mi je dužnost, 
da što topliju hvalu izrazim svim dobrotvorom našim, a po tom 
dobrotvorom naroda i prijateljem njegove prosvjete i napredka. 

Nemogu pako sreu odoljeti, a da tim povodom neočitujem 
vruće svoje želje: eda bi se skoro našao prijatelj mladeži i nje- 
zina rada i napredka, koji bi si ime ovjekovječio kao prvi osno- 
vatelj kod nas još tudje, ali na drugih sveučilištih dobro po- 
znate i mnogo cienjene osobite vrsti pomoći i nagrade: nagrad 
naime, koje se dosudjuju i podjeljuju slušateljem, koji što valjana 
prema znanju svomu i stupnju svoga razvitka sastave i napišu. 
Tim se podpora pruža, a podjedno marljivost potiče i plemenito 
takmenje pobudjuje. ' 

Razstajući se, za čas sa slušatelji sveučilišta našega, po- 
zivam Vas, gospodo gradjani akademički, da se blagim spomenom 
sjetite četvorice drugova Vaših, sve samih pravnika: Dragutina 
Cekuša, Stevana Markovića, Augusta Košira i Svetozara Stan- 
kovića, koje je nemila smrt iz družbe Vaše u cvietu vieka nji- 
 hova ugrabila. Vječni im pokoj! 

Prelazim na učila, sredstva i zavode, bez kojih sveučilištu 
neima života i napredka. 

U tom pogledu na prvom mjestu stoji knjižnica, bez koje 
se nemože pomisliti uspješan rad niti učitelja, niti djaka. 

Bivši sveučilište naše otvoreno, zateče ono knjižnicu njeg- 
danje pravoslovne akademije, koja je imala 21.642 svezka ; 
pomnu se radniku nudjaše osim toga knjižnica ovdašnje prvo- 
stolne crkve, koja osobito za stariju bogoslovnu, filozofičku i fi- 
lologičku literaturu prilična blaga imade; nudjaše mu se nadalje 
knjižnica jugoslavenske akademije, pogledom osobito na poviest 
i na slavistiku dosta znatna, zatim nješto poboljih diela kod po- 
jedinih razdiela narodnoga muzeja, koja su se onamo sve po 
malo namicala, a napokon ostajaše još nješio težko pristupnoga 
blaga u muzejskoj knjižnici. | 

Nu sve to nezadovoljavaše niti iz daleka ni potrebi prvoga 
dana: što će svatko razumjeti, ako mu se rekne, da ima ve- 
likih znanstvenih struka, za koje se je zateklo vrlo malo ili baš 
ništa od potrebite literature. 

Da se pomogne najprečim potrebam, koje su se u tom po- 
gledu pokazale, doznači vis. vlada sveučilištu za knjižnicu nje- 
govu za četiri zadnja mjeseca godine 1874. 1000 for., zatim 
mu podieli na predstavku mudroslovnoga fakulteta izvanrednim 
načinom 1000 for., od kojih se je imalo pomoći naročito disei- 
plinam toga fakulteta, a napokon doznači ista vis. vlada za 
knjižnicu ono, što joj je odredjeno u proračunu za god. 1875. 
kao redovita godišnja dotacija i što čini 3000 for. Ako se k 
svemu tomu doda prihod, što ga je sveučilištna knjižnica imala. 
od glavnica svojih, koje čine 2767 for. 33 novč., to se poka- 
zuje, da je ona dobila za nabavu knjiga za četiri zadnja mje- 
seca g. 1874. i za svu g. 1875. ukupno 5146 for. 15" nv. 

Osim knjiga, koje su se od toga novca kupovale za razne 
struke, priraslo nam je nješto po tako zvanih dužnih eksemplarih 
svega, što se u našoj domovini tiska. Što je pogledom na tu 
stvar već prije bilo naredjeno, prešlo je i u zakon od_17. srpnja 
1875. o porabi tiska, te se možemo nadati, da će dotičnici dra- 
govoljno izvršivati dužnost svoju, kao što su ih njeki to i do- 
sada činili hvale vriednom točnošću. Barem u sveučilištnoj knjiž- 
nici treba da se sve nadje, što je u domovini, u jednoj joj i. 
drugoj poli, putem štampe na sviet izašlo. 2 | 

Knjižnica se je naša prošle godine povećala jošte darovi 
prijaznika naših i našega sveučilišta. 

U Spomenici našoj objavili smo već s izrazom duboke za- 
hvalnosti,. da smo povodom i prigodom otvorena sveučilišta na-. 
dareni bili raznimi znanstvenimi. djeli: od uzoritoga gospodina 
kardinala i kneza-primasa ugarskoga Ivana Simora, od preuzv. 
gospodina, tada ministra dra. Theodora Paulera, od gospodina. 
dra. Floriana Romera, čuvara magjarskoga narodnoga muzeja, 
od sveučilišta kološvarskoga, od českoga mathematičkoga družtva 
i Matice slovačke, zatim od gospode Fr. V. Sasinka, tajnika 
Matice slovačke, Milana P. Ivanovića, profesora Gj. Daničića i 
čuvara narodnog muzeja Sime Ljubića Tečajem pako prošle go- 
dine dobi knjižnica naša što većih što manjih darova: od carske 
akademije znanosti u Beču i od magjarske akademije u Pešti, 
zatim od njekih vis. ministarstva u Beču i Budim-Pešti, te od 
6. kr. glavnoga vojnoga zapovjedničtva u Zagrebu, od dalmatin- 
skoga zemaljskoga odbora i od sveučilišta u Pešti, Pisi i Rimu, 
nadalje od gospodina prepošta 1 kanonika Pavla Guglera, gosp. 

Ivana Kukuljevića, gosp. županijskoga vidara Josipa Havranka, 
gosp. majora Milovana Vučkovića, napokon od gospode Vl. An- 
tonovića 1 M. Dragomanova, Nikolaja Vinogradova i Pietra 
Ellera. Dične uspomene rodoljub dr. Vladoj pl. Čačković ostavi 
nam svojom oporukom sve svoje medicinske knjige, časopise i bi- 
lježke, a tako nam isto zapisa svu svoju knjižnicu pokojni Antun 
Albely, koji je njegda na zagrebačkoj akademiji bio profesorom 
a nedavno je u Požunu preminuo. 

Slaveći uspomenu tih za nas zaslužnih pokojnika uzdajemo 
podjedno hvalu najtopliju svim ostalim uzvišenim dobrotvorom 
knjižnice naše. 

Svimi malo prije označenimi načini i putevi poraste naša 
knjižnica u toliko, da je koncem prošle školske godine brojila 
23.645 svezaka. Od toga pako, što je priraslo, odpada liep dio 
na one nauke filozofskoga fakulteta, koje se već sada predaju, 
a kojih njeke nikakovih knjiga nisu bile zatekle. 

S tim, što o našoj knjižnici rekoh, dovodim u savez oda 
Svih strana odobravanu odredbu naše vis. vlade, po kojoj 
ima muzejska knjižnica, brojeća preko 16.000 svezaka, spojiti 
S knjižnicom sveučilištnom, te koja bi se odredba do mala po- 
čela i izvadjati, da se nije moralo od onih prostora u sgradi 
sveučilištnoj, u kojih se je imala knjižnica razširiti, nješto ustu- 
piti ovdašnjoj velikoj gimnaziji, da se za nevolju i za vrieme 
njekako doskoči krvavim joj potrebam. Ta će se medjutim za- 
preka ukloniti, kao što ćemo malo kašnje čuti, te će barem mu- 
zejska, knjižnica biti spojena sa sveučilištnom pod jednim krovom 
i jednom upravom. 

Knjižnica sada sveučilištna, a prije akademička, oko koje 
je toliko godina nastojao neumornim trudom i požrtvovnosti iz- 
vanrednom dr. Matija Smodek, sada kr. savjetnik i umirovljeni 
profesor, dolazi po odstupu toga vele zaslužnoga nastojnika svoga 
u vješte ruke Ivana Kostrenčića, prije amanuensisa car. knjižnice 
u Beču, a od 20. srpnja t. g. knjižničara sveučilištnoga, komu 
se pridaje u pomoć Virgil Diković u svojstvu knjižničnoga 
kanceliste. : | 

Od ostalih sbirka i zavoda sveučilištu nuždnih u prvom je 
redu valjalo misliti na one izmedju njih, bez kojih nemože biti 
valjana rada u odjelu prirodoslovnom filozofskoga fakulteta, koji 
su dakle potrebiti za predavanja prirodopisna, fizikalna 1 kemička. 

U tom pogledu bi izrečeno u enquetnom povjerenstvu, što- 
no ga je bio svietli ban sazvao poradi provedbe zakona ob 
ustrojstvu sveučilišta, da neima nužde, da se uza sbirke priro- 
dopisne u narodnom muzeju za sveučilište druge sbirke osnivaju, 
već da će dovoljno biti, ako se budu rečene muzejske sbirke su- 
stavno popunjivale i razširivale, te ako se, na koliko bi baš 
nuždno bilo, za sveučilištna predavanja dobavi navadna mala pri- 
ručna sbirka. Prema tomu zaključku uvršteno bi po predlogu - 
vis. vlade u proračun za god. 1875. za popunjivanje zoologičke 
sbirke u narodnom muzeju 1000 for., zatim za nabavu geolo- 
gične, mineralogične i palaeontologične sbirke dra. Lanze 4667 
for., kao prvi obrok svote od 14.000 for., za koju će se ta 
sbirka dobaviti; napokon za nabavu sprava njekih, potrebitih za 
botaniku, 900 for. 

U istom malo prije spomenutom enquetnom povjerenstvu bi 
glede kemije, te glede prostora i laboratorija za nju potrebita, 
za skrajnju nevolju 1 za što kraće samo vrieme njeka kombi- 
nacija smišljena, usljed koje je bilo uvršteno u proračun za g. 
1575. za popunjenje kemičkoga laboratorija na ovdašnjoj ve- 
likoj realci 1900 for. 

- Za fizikalni kabinet napokon nebijaše ine pomoći, nego je 
valjalo upravo izreći, da ga treba s nova osnovati, te je usljed 
toga bilo uvršteno u opetovano spominjani proračun za prvo ure- 
djenje toga kabineta 5000 for. 

Skromne su to, gospodo, i preskromne svote prema velikim 
potrebam, koje valja namiriti, i prema golemim zahtjevom, što 
ih stavljaju silno napredujuće prirodoslovne znanosti. 

Čim su nam čednija sredstva, tim nam je valjalo bolje 
gospodariti. Zato nepotrošismo do danas svega, što nam je bilo 
dozvoljeno, nego pričuvasmo dobar dio dozvoljenoga nam novca 
našim drugovom strukovnjakom, koje željno očekujemo, da si oni 
kao vještaci čednimi svojimi sredstvi što više pomoći nabave. 

Govoreći o materijalnih potrebah našega sveučilišta i nji- 
hovu podmirenju, progovoriti mi je 1 o smještenju našem. 

U tom pogledu krenuše nam stvari ponješto na bolje, od- 
kako je vis. vlada dala dići na našoj sgradi drugi pod sa do- 
zvoljenim si od sabora troškom od 33.874 for. 97 nov. 

U onom dielu te sgrade, koji je nam naznačen, — ostali 
dio velika gimnazija za se imajući, — nadjoše pravo- i drža- 

voslovni i mudroslovni fakultet dovoljan broj dvorana za preda- 
vanja svoja; zatim se tu smjestiše dekanske kancelarije rečenih 
fakulteta 1 napokon nam je tu i knjižnica. Nu sve ostalo, za 
što se prostora hoće, morade vis. vlada drugdje smjestiti: dakle 
rektorat i kvesturu, te bogoslovni fakultet i njegov dekanat, 
glede koga potonjega medjutim rado primjećujem, da je pod konac 
ferija naših dobio u nadbiskupskom sjemeništu liepa prostora. 

. Ako pako niti ono, što je već do sada na našem sveuči- 
lištu uvedeno i ustrojeno, nenalazi u sveučilištnoj sgradi prostora 
za svoje smještenje, lahko se razumije, da će tim manje tu 
mjesta biti za one zavode, kojim se svaki dan nadamo, a koji 
upravo traže više i to naročito za se uredjenih prostora, kao što 
je fizikglni kabinet i kemički laboratorij. 

Uzprkos dakle tomu, što je uzdignut na našoj sgradi drugi 
kat, tolike se još kažu potrebe u pogledu smještenja sveučilišta 
S njegovimi dvoranami za predavanja s njegovimi pisarnicami, 
sbirkami i zavodi. 

Tko pozna sile naše desio lahko će A da će mnogo 
vremena proteći, dok se svemu tomu dostojnim načinom zado- 
volji. Mi imamo medjutim razloga nadati se, da će nam već naj- 
bliža budućnost stvar našu znatno napried pokrenuti. Vis. naime 
vlada u istom onom svojem odpisu, u kojem je odredila, da se 
gimnaziji ustupe dvie dvorane u prvom katu, obradova i nas i 
susjedu nam vriednu . preugodnoni_viešću, da je veće odlučeno, 
da se za gimnaziju nova sgrada gradi. Kada se to učini, tada 
će se moći sveučilište bolje prema svojoj potrebi smjestiti i 
razmaknuti. 

Za potrebe sveučilišta potrošila je zemlja naša u dobi od 
1. listopada 1874. do konca rujna 1875. poviš malo prije spo- 
menute svote od 383.874 for. 97 novč., koja se je izdala za 
gradnju, jošte 61.895 for., koja potonja svota obuzima kao naj- 
znatniju stavku plaće profesora sa 41.338. for. 26 novč., na- 
dalje pako: plaće podvornika, stanarinu, nagrade, potrebe theo- 
retične i praktične obuke, uredske i pisarničke potrebe, upravne 
troškove i uredjenje, koje, jednom nabavljeno, mnoge će nam 
godine rabiti. 

Potrošilo se Je dakle mnogo manje, nego li je bilo u pro- 
računu dozvoljeno: jer se tu za samu godinu 1879. za sveuči- 
lište ustanovljuje svota od 92. 827 for. Što se je pako manje 

potrošilo, nego li je bilo dozvoljeno, to si možemo protumačiti 
po tom, što nisu bili imenovani svi profesori, zatim što neima 
onoliko redovitih profesora, koliko ih proračun uzima, i napokon 
ošto se još nisu mogle potrošiti, kao što smo već čuli, njeke 
svote, dozvoljene za učila 1 sbirke. 

Trošak taj za sveučilište namirio se je stranom iz sveuči- 
lištne zaklade, i to sa svotom od 3385 for. Đ1 novč., ostalih 
pako 58.509 for. 49 novč. uzeto je iz autonomnoga budgeta 
ove jedne polovice naše domovine. 

Spomenuvši zakladu sveučilištnu, koja je postala, kao što 
nas svaki znade, od prinosa narodnih, te koju zakon ob ustrojstvu 
našega sveučilišta na prvo mjesto meće, kada govori o izvorih, 
iz kojih će se namiriti troškovi sveučilišta, — tu zakladu spome- 
nuvši, dodat ću, da je ona koncem god. 18574. imala 362 388 
for. 21 novč.; ako se pako k tomu pribroji svota obećanih, ali 
još neuplaćenih prinesaka, koji se medjutim sve po malo polažu, 
dobije se svota od 400.645 for, 2'/, novč. i 10.000 carskih 
dukata kano-ti svota označujuća cielu zakladnu imovinu. K tomu 
pribrojimo slobodno već sada legat pokojn. bistričkoga župnika 
Mirka Tumpića u iznosu od 4000 for, koji će se bez dvojbe 
doskora. položiti. | 

Pripomenuto budi jošte, da će zaklada sveučilištna do mala 
doći u uži odnošaj prama sveučilištu i vlastim njegovim. Već je 
naime odlučeno, da će sveučilište preuzeti one poslove, što ih je 
dosele imao oko te zaklade u narodu poznati njezin tako zvani 
gospodarski odbor, te je akademički senat vis. vladi jurve podnio 
na odobrenje osnovu, kako da se spomenuti zaključak izvede. 

Progovorivši o silah, koje su imale na našem sveučilištu 
djelovati, 1 o polugah i pomagalih, koja su odredjena, da podu- 
opiru i promiču gibanje 1 kretanje njihovo, progovorit mi je još 
o samu njihovu djelovanju i ob uspjehu mu, na koliko to nije 
djelomice već pokazano u dosadanjem mojem razlaganju. 
Ako se u tu svrhu ponajprije osvrnem na čestite drugove 
svoje, koji se sa mnom zajedno ponose dičnim imenom prvih pro- 
fesora hrvatskoga sveučilišta, izjaviti mi je otvoreno, da nisam 
ni vriedan ni pozvan, da sud izričem o zvaničnom naučnom radu 
njihovu; scienim medjutim, da mi neće biti s nijedne strane za- 
mjere, ako izreknem, da sam o tom uvjeren, da nas je svaki, 
proniknut velikim znamenovanjem zvanja svoga i svjestan si bu- 

dući velike odgovornosti svoje, svu silu svoju u to uložio, da 
što častnije izpuni mjesto svoje. 

Druga je, koje nikako mikom mimoići nemogu: jere je 
otvorena i izvrgnuta svačijemu sudu. 

Znamo mi, što se sve išće, što se sve očekuje od profesora 
najvišega učilišta svagdje u svietu, a najpače kod naroda ne- 
mnogobrojna, kao što je narod naš. Znamo mi to, te smo naj- 
svečanijom prilikom, prilikom otvaranja sveučilišta našega tvrdu 
si vjeru zadali, da ćemo ko ljudi činiti ono, što nas ide. Ako 
se pako pri svem tom na našoj strani nekaže sve ono, što bismo 
i mi sami većma nego itko drugi željeli, ako se naročito imena 
naša toliko nespominju, kada se pita za razvoj znanstvene i stru- 
kovne narodne književnosti prošloga ljeta, to neće biti nikakove 
muke za onoga, tko pojima i razumieva, kako se sveučilište 
stvara, da si pojav taj protumači. Nismo mi ipak ni na tom 
polju tudji ostali i neznani. Nu buduć da književni rad, u ko- 
liko je s naše strane potekao, te je već ili do kraja izveden, 
ili pako zasnovan, nije bio velik produkti svojimi ni po broju 
ni po obsegu, prepustit ću ja nasljedniku svomu tu slast, da u 
još radostnijih po se u tom pogledu okolnostih redom nabraja, 
što se je sve rodilo u krilu našega sveučilišta. 

Ostaje jošte za javnu diskusij ju u njekom pogledu posve 
prikladno korporativno djelovanje učiteljstva . sveučilišta našega, 
koje se je vršilo stranom u akademičkom senatu, kao najvišoj 
sveučilištnoj oblasti, stranom u sborovih profesora pojedinih 
fakulteta. | | 
Akademički senat, imajući nov stvor stvoriti, nalazio je- 
prve godine svoga života preobilno polje djelovanja, te je uza 
svu štednju vremena i uza sve nastojanje svoje, da si poslove 
što jednostavnije uredi, 38 puta sjednice držati morao, u kojih | 
se je razpravljalo sve, što se je ticalo svega sveučilišta 1 što je 
naročito pridržano senatu, a na znanje barem uzimalo ili 1 riečju 
senata podkrepljivalo ono, što je znatnijega polazilo od pojedinih 
odjela oli-ti fakulteta. 
| Od poslova, u senatu razpravljenih, njeki su ponapose na- 
pomenuti u dosadanjem mojem. razlaganju. Ovdje ću ih navesti 
*još samo njekoliko, koji su obćenite zanimivosti. Usljed inici- 
jative vis. vlade dade se senatu prilika, da i on sa svoje strane 
 onješto učini za povoljno riešenje za nas toli važnoga pitanja o 

svestranom reciprocitetu našega sveučilišta s inimi sveučilišti mo- 
narkije austro-ugarske. — Tražeći senat načine, kako da se udovam 
i sirotčadi sveučilištnih profesora život što bolje osjegura, postavi 
odbor, koji će mu imati u svoje vrieme u tom poslu predlog 
učiniti. -— Da se uspomena za prosvjetni život našega naroda toli 
znamenitoga dana devetnaestoga listopada god. 1874. i na uni- 
versitetu i u svem narodu za sve vjekove što življom uzčuva, 
odluči senat, da se instalacija novoga rektora magnifika uviek 
držati ima na dan devetnaesti mjeseca listopada, te da se s njom 
podjedno svagda slaviti ima godišnjica začetka našega sveučilišta. — 
Rado se povadjajući za inimi sveučilišti i u onom, što je po- 
dobno spoljašnim načinom uzvisiti ugled našega učilišta, njegovih 
vlasti i svečanih mu čina, umolismo iz senata vis. vladu, da iz- 
hodi u Njegova c. i kr. apoštolskoga Veličanstva za dostojan- 
stvenike našega sveučilišta onakove spoljašnje oznake njihove časti, 
kao što ih posvuda sveučilišta imadu, niti ona neizuzimajući, 
kojim postanak pada u noviju dobu. 

Kao što je senat akademički imao razpravljati i uredjivati 
poslove svega se sveučilišta tičuće, tako je valjalo sborovom pro- 
fesorskim na pojedinih fakultetih ono udešavati, što je bilo po- 
trebito, da se u njih zametne snažan život, iz kojega potiče sva 
životna snaga svega sveučilišta; pak buduć da je i tu trebalo 
sve s nova uvesti i urediti, lahko ćemo povjerovati, da je bilo 
i u pojedinih fakultetih i njihovih sastancih obilna posla. 

Najviše od toga posla zapade ipak profesorski sbor mudro- 
- slovnoga fakulteta, jer je on po naravi stvari i po naročitom 
zakonu bio zvan, da o tom radi i za to se stara, kako će se 
filozofski fakultet iz malih zametaka svojih dalje razvijati, kako 
će se valjanih novih profesora zadobaviti, te kako će se nužd- 
nimi sredstvi oskrbiti. 

Oko zadataka, koji su se tu riešiti imali, u koliko se je 
naročito o tom radilo, da se dobiju za naše sveučilište dalje va- 
ljane sile učiteljske, sticaše se djelovanje toga fakulteta i 
vis. vlade. | 

Vis. vlada naša, starajući se sa svoje strane za to, da se 
.. pripravi za sveučilište naše čestitih učiteljskih sila, upotriebi 
sredstvo, koje se u istu svrhu u velike i sa znatnimi novčanimi 
žrtvami upotrebljuje i u drugih mnogo naprednijih i razvijenijih 
državah. Ona pruži naime njekim mladjim muževom, u kojih 

se je kazivalo i volje i snage za viši i temeljitiji znanstveni 
rad, prilike i sredstva, da se pripravljaju i usposobljuju za uni- 
versitetsku profesuru. Jednomu njih, profesoru na srednjem uči- 
lištu (Dragutinu Kčsleru) dade dopust za cielu prošlu godinu, 
da nastavi svoje mathematičke studije; drugomu, isto tako pro- 
fesoru na srednjem učilištu (Arminu Paviću), dade za prvo po- 
ljeće prošle godine manje sati predavanja, a u drugom mu po- 
dieli podpun dopust, da nastavi nauke svoje s obzirom na uči- 
teljstvo hrvatskoga jezika i literature. Kao što se je pako na toj 
strani radilo filozofskomu fakultetu u prilog, isto se je tako ra- 
dilo na drugoj i za fakultet pravo- i državoslovni: jedan bo je 
mladjih domaćih doktora prava (Janko Čakanić) mogao uz pod- 
poru od 900 for. svoje nauke u kaznenom pravu dva semestra 
što u Berlinu, što u Beču nastavljati, a drugomu, isto tako 
doktoru prava, a po zvanju svojem prislušniku (Aleksandru Egers- 
- dorferu), udieljen je dopust, da nastavi svoje nauke na polju prava 
civilnoga, te se tim usposobi za docenturu sveučilištnu. 


Pogledom na profesorske stolice, koje su se imale popuniti 
na mudroslovnom fakultetu, razpisa vis. vlada natječaj, naročito 
pako za mathematiku, fiziku i kemiju, zatim za zoologiju, bo- 
taniku i mineralogiju s geologijom. Dočim je pako ona tim putem 
potražila sveučilištu valjanih profesora, profesorski je sbor mu- 
droslovnoga fakulteta sa svoje strane upotriebio u istu svrhu 
drugo sredstvo, “koje je i našemu zakonu znano, a na sveučilištih 
se ponajviše kao pravilo u ovoj stvari rabi: radio je naime svojim 
putem i načinom, da pronadje odličnih sila, koje bi vriedile, da 
budu pozvane, da preuzmu učiteljstvo na našem sveučilištu. O 
tom pako radeć, nije se profesorski sbor ograničio na uzke medje 
naše domovine, koja ne samo po tom, što je mala, za sada jošte 
nemože uza svu darovitost sinova svojih nasmagati sila, koliko 
bi trebala, nego još više zato, što su se u njoj njeke znanosti 
do novijega vremena slabo obradjivale, a to upravo one, za koje 
smo sada vrstnih učitelja tražili. U takovih okolnostih ništa nije 
bilo naravnijega, a scienim niti mudrijega, nego što je profe- | 
gorski sbor pogled svoj bacio i na vanjski sviet, naročito pako | 
medju suplemenike naše, pouzdano očekujući, da će se tu i sada > 
naći pomoći, kao što smo je na sreću našli pri samu osnutku 
sveučilišta našega. 

Usljed natječaja po vis. vladi razpisanoga i usljed označenoga 
nastojanja profesorskoga : sbora nadje se priličan broj kandidata 
za profesorske stolice, što su se imale popuniti. 

Profegorski sbor, na koji je zatim po zakonu sva stvar bila 
navraćena, podnese vis. vladi preko senata akademičkoga svoje 
predloge za sve malo prije spomenute stolice, svoj glas davši 
samo za takove muževe, na kojih je strani nalazio sva jamstva 
uspješna naučnoga i znanstvenoga rada u učiteljskom zvanju. 

Izmedju predloženih po profesorskom sboru kandidata ime- 
nova Njegovo 6. i kr. apoštolsko Veličanstvo na predlog vis. 
vlade previšnjim svojim riešenjem od 26. rujna t. g. dra. Gjuru 
Pilara, pristava i predstojnika mineralogičkoga i geologičkoga 
odsjeka narodn. muzeja, urednim profesorom mineralogije 1 geolo- 
gije, a dra. Vinka Dvoraka, asistenja i priv. docenta na sveu- 
čilištu u Zlatnom Pragu, urednim profesorom fizike. Jedan od 
predloženih za imenovanje kandidata dade izjavu, da kani i na- 
dalje ostati na onom visokom učilištu, na kojem je dosele po- 
slovao. Riešenje ostalih triju predloga željno izčekujemo, te se 
nadati možemo, da će skoro sliediti. | 
' > Profesorskomu se je sboru medjutim prilika dala, te je 
mogao još za nastajuću školsku godinu predložiti docenta za hrv. 
jezik i literaturu u osobi Armina Pavića, do sada profesora ov- 
dašnje vel. gimnazije, te je 1 vis. vlada taj predlog sa svoje 
strane odobrila. Ista je vis. vlada razpisala dne 30. kolovoza 
t. g. natječaj za tri učiteljska mjesta za žive jezike, naročito 
za slovienska narečja, zatim za magjarski i njemački jezik, ko- 
jemu je natječaju rok iztekao koncem mjeseca . rujna, te bi se 
tako i spomenuta učiteljska mjesta popuniti mogla još za na- 
stajuću školsku godinu, ako je spomenutomu razpisu bilo po- 
voljna uspjeha. 

Uvažavajući potrebe fakulteta i uvjete njegova daljega raz- 
vitka 1 napredka molio je profesorski sbor predstavkom svojom 
vis. vladu, da se za filozofiju, za koju sada imamo samo jednu 
stolicu, još jedna stolica podigne, a za geografiju, koja još nije 
kod nas zastupana, da se stvori novo učiteljsko mjesto. Napokon 
je profesorski sbor dobio priliku, da se o tom izjavi, da smatra 
vele koristnim za naše sveučilište podignuće učiteljske stolice za 
poviest umjetnosti, osobito, ako se s tim spoji i arheologija 
umjetnička. 

Osim staranja, na to smjerajućega, da se već postavljene: 
stolice oskrbe valjanimi učitelji, a za nuždne nam ili koristne 
struke da se stvore nova učiteljska mjesta, druga je još stvar 
morala osobito zanimati sbor profesora fakulteta filozofskoga ; va- 
ljalo mu je naime o tom raditi, da se dobavi što više sredstva, 
potrebitih za rad toga fakulteta, profesora njegovih i slušatelja, 
u koju je svrhu upravljao predstavke svoje na vis. vladu. 

Toliko o radu i poslovanju profesora sveučilištnih, pojedince 
uzetih i u korporativnih skupovih njihovih. A sada da još dodam 
koju o mladjih sincih Majke naše, o slušateljih naših. 

Tko je naš zivot pomno motrio, rado će priznati, da je 
samo otvorenje sveučilišta s njegovimi tolikimi profesori i pre- 
davanji mnogostrukimi i u našoj mladeži počelo većma buditi 
duh i smisao za pravi naučni rad, te da je u atmosferi, koja 
tu nauci sve prijaznijom postaje, i mladi Hrvat počeo osjećati 
onu plemenitu slast, koja se. radja u duhu s rada umnoga 1 
duševnoga. 

Zato će se naći gradjana akademičkih, koji S pohlepom 
prihvaćaju svaku priliku i svako sredstvo, koje im se na sve- 
učilištu pruža za unapredjenje obćenite njihove i strukovne na- 
obrazbe, te usljed toga stalno napreduju prema cilju svomu. 

Nu, ako se i kaže na toj strani pomnu motritelju, prija- 
telju mladeži, prijatelju prosvjete i narodnoga napredka, takovih 
pojava, koji mu dušu razblažuju neizrečenom slasti, ostaje ipak 
još mnogo toga, za što željeti mora u interesu prosvjete, u in- 
teresu razvitka nam narodnoga, da inako bude, da na bolje krene. 

< I sami cienjeni mladji sinci Almae Matris, vikli iz ustiju 

mojih samo istinitu i ozbiljnu slušati, našli bi se u čudu, da 
se ovaj put sim sebi iznevjerim, da pune istine nereknem upravo 
ondje, gdje tako uzvišeno. zvanje vršim, s njimi zajedno slaveći 
slavu godišnjicu sveučilišta našega, te izpitujući, što smo učinili, 
a što učiniti imamo. Zato ću još jednu reći, da odolim svomu 
srcu hrvatskomu. 

Mladeži našoj, koja je toli vriedna i čestita, bistra i da- 
rovita, te za sve, čim se ljudski napredak označuje, toli uzne- 
sena, toj miloj mladeži našoj, ili da pravije reknem, njekim te 
njekim u redu njezinu jedno se još samo hoće do podpune sa- 
vršenosti mladjenačke, a to je radinost, radinost ure- 
djena, radinost uztrajna i nepretrgnuta. 

Zato, u koliko želi mladić hrvatski, da luč prosvjete obasja 
sav narod njegov i za svjetlom i slobodom čeznuće suplemenike 
njegove; u koliko želi, da mu domovina bude napredna, sretna 
i cienjena, počmi svaki sam sobom o tom nastojati, da se ti veliki 
ciljevi jednom u što savršenijoj mjeri postignu, te si duboko i 
vatrenim pismom u dušu i srce upiši veliku istinu, što-no ju 
izrekosmo u riečih, urezanih na spomenicu našu: , Doctrinae lumen 
gentium vigor!“ Prema tomu osvjedočenju budi i poslovanje naše! 

Medjutim ja sam tvrdo uvjeren, da će i sadanji naraštaj 
svojski i od svega srca prigrliti sve prilike svoje naobrazbe, kao 
što je to Hrvat uviek činio, gdje je samo došao do prilike ka- 
kove, a ljubav će se knjige i nauke u njem tim veće buditi 
] razpaljivati, čim više bude pravoga l ozbiljnoga života na našem 
sveučilištu i u onih krugovih izvan njega, koji nauku i zna- 
nost goje. 

U životu naših mladih akademičkih gradjana jednu imam 
jošte s osobitim zadovoljstvom: spomenuti. To su udruženja nji- 
hova, 1 to takova udruženja, koja druževnost i prijateljestvo goje, 
ćud i srce oplemenjuju, na rad i čestitost pobudjuju. 

Bogoslovci su naši od predaka svojih primili dva družtva: 
jedno glasbeno, umjeći i plemenitoj zabavi namienjeno, sa imenom 
» Vienca“, a drugo pod imenom ,Sbora duhovne mladeži zagre- 
bačke“, namienjeno radu na korist samih članova, zatim na korist 
mladeži i puka hrvatskoga. S velikim zadovoljstvom bilježim, da 
se za djelovanje jednoga 1 drugoga toga družtva znade daleko 
po svih krajevih naše domovine, toli po glasbenih dielcih nji- 
hovih, koli po liepih prevodih raznih zabavnih, te moralnu i re- 
ligioznu ćut hranećih diela. 

Pravoslovci naši imadu , Družtvo u podporu ubogih pravnika“, 
koje, kako je bilo osnovano god. 1872. na njegdašnjoj pravo- | 
slovnoj akademiji, tako je prešlo na fakultet pravo- i državo- 
oslovni. To je družtvo imalo prošle godine 102 člana utemeljitelja, 
kojih je svaki najmanje 50 for. platio, zatim 225 podupirućih 
članova, kojih svaki daje na godinu najmanje po 2 for., i na- 
.pokon 67 pravih članova, što mogu biti samo slušatelji dotičnoga 
fakulteta. Glavnice je bilo koncem godine 8.561 for. 63 novč., 
sva pako družtvena imovina iznosila je 9079 for. 92 novč. U 
ime podpora je bilo razdieljeno tečajem ciele godine 687 for. 
40 novč., na liečenje bolestnika potrošilo se je 85 for. 20 nvč., 
a za dva pristojna pogreba 70 for. 

To družtvo stoji pod nadzorom rektora magnifika. 

Početkom ljetnoga semestra prošle godine stupi u život još 
jedno akademičko družtvo, koje si je nadjenulo ime ,Hrvatski 
dom“, te ima pravila od vis. vlade 13. travnja 1875. potvrdjena, 
ka kojim je kašnje dodan zaključak senata akademičkoga, po 
kojem se zahtieva, da skupštinam toga družtva i čitanjem pri- 
sustvuje reetor magnificus, njegov zaštitnik, ili rektorov zamjenik. 

To je družtvo zajedničko za slušatelje svih fakulteta, a | 
osnovano je u tu svrhu, da ,podupire nastojanje svojih članova 
oko duševne naobrazbe i unapredjuje im družtveni život.“ Imalo 
. je pako 36 pravih članova i jednoga začastnoga, koji će se po- 
nositi tim, što ga je ta čast zapala glasom onih, kojim posve- 
ćuje skromne sile svoje i koji u tom nazrieva čast izkazanu i 
svojim drugovom, radnikom na istom polju. Buduć da je druživo 
kasno bilo osnovano, slabi su bili znaci njegova živola; ipak su 
bila držana u njem tri predavanja. 

Tomu akademičkomu družtvu prinosim ja što toplije želje 
svoje. Bože daj, da ono ujedini sve gradjane akademičke svezom 
prijazni i ljubavi kolegijalne; ta liep je i prostran hrvatski dom, 
da se svi u njem bratski smjestiti možemo, jedne i onako krvi 
i jedne majke sinci budući, pa ma se rodjena braća nazivala sa 
dva različita imena. Bože daj, da to družtvo pouči naše mladiće 
načinom im nezazornim, rieči i primjerom svojih članova, kako 
je udesiti i urediti život onomu, tko se ponosi imenom rodoljuba, 
. rodoljuba napredna. Neka im pokaže što više uzor-mladića, koji 
čas skoče, da se prema ćudi i naravi svojoj provesele i razigraju ; 
čas se late knjige-zabavnice; čas pero u ruke uzimaju, da pro- 
kušaju mladjahne sile svoje, uzor-dievu opievajući ili pišući što 
bi njim ili komu drugomu moglo biti za zabavu ili od koristi; 
a čas opet čitaju ili ozbiljno sbore ob onom, što biva u svietu 
i što se ponajprvo u njihovoj domovini snuje, pripravlja i radi 
za njezin boljak 1 napredak, sve pako to tako čine i udešavaju, 
da'im nikad neuzmanjka ni vremena, ni sile za ono, što su 'si 
odabrali kao zadaću života svoga. Takav ,Hrvatski dom“ dobro 
nam došo! | 


Izerpivši predmete, koji su mi se nudjali, idem da na konac 
privedem govor svoj. Blagi će mi slušatelj oprostiti, što sam u 
tolikoj mjeri upotriebio uztrpljivost njegovu : jer kako da nemoz- 

gamo i negovorimo, kako da se medju se nesvjetujemo, hrabrimo 
i bodrimo, gdje smo se ovako mali dali na toliki posao, koji se 
i medju velikimi narodi težko izvadja. 

Moj govor i razlaganje moje biti će po mojem sudu kod 
štovanoga slušatelja taj utisak ostavilo: da o sveučilištu i prvoj 
godini njegova života govoreći pred sobom imamo veliki učevni 
zavod, koji se nalazi istom u prvih svojih početcih, nu u kojem 
podjedno ima klica i zametaka za razvoj bujnijega života, kojim 
se medjutim hoće i blaga sunašća 1 svježa zraka i zdrave hrane, 
da neokržljave 1 snagu nepogube. 

Kako je pako sveučilište, koje pravu znanost goji, karaktere 
stvara i domovini sposobne zvaničnike daje, za naš narod i su- 
plememike njegove važno i nada sve nuždno i potrobito, uzdajmo 
se, da mu neće uzmanjkati nijednoga od uvieta, koji su potrebiti 
za dalji njegov razvoj. Mi, koji sveučilište sačinjavamo, dužnosti 
zvanja svoga u što podpunijoj mjeri vršeći, očekujmo pouzdano, 
da će nas simpatije naroda našega u radu našem pobudjivati 1 
hrabriti, da će nam prosvietljena i patriotična vlada Njegova Ve- 
ličanstva cara i kralja našega i svjestno i rodoljubivo zastupstvo 
naroda prema silam narodnim sve one pomoći i sva ona sredstva 
pružati, bez kojih nemože biti sveučilište, bez kojih ono nemože 
postati prava Universitas litterarum, glavno svetište svega čo- 
vječjega znanja i umienja. 

Ostaje mi jošte častna dužnost, da Vam, cienjeni drugovi 
moji, koji ste me uzvisili na rektorsku stolicu, za to povjerenje 
1 odlikovanje što topliju hvalu kažem. . Ponapose hvalim jošte 
onim izmedju Vas, s kojimi sam imao čast u visokom našem se- 
natu kao s članovi njegovimi raditi i poslovati. Svim će Vam, 
a najpače članovom senata, nasljednici naši s počitanjem imena 
spominjati za onu izvanrednu požrtvovnost:. Vašu, kojom ste po-, 
magali. stvarati hrvatsko sveučilište. Ja Vam pako što usrdnije 
hvalim za svu prijazan Vašu i za Vašu spremnost, kojom ste mi 
u pomoć priticali, da što častnije obastanem na svojem dičnom, 
ali vele težkom mjestu. 

I Vi gospodo od kancelarije sveučilištne primite zahvalno 
priznanje sveučilišta za Vašu veliku trudoljubivost, kojoj se je 
davala prve godine našega Zivota obilna hrana. 

= Tim do kraja dospievši, zadnji mi je jošte svečani čin moga 
rektorskoga zvanja obaviti: proglasiti mi je naime u ovoj velikoj 

skupštini sveučilištnoj, da je za nastajuću školsku godinu rek- 
torom magnifikom našega sveučilišta izabran visoko učeni gospodin 
dr. Stjepan Spevec, uredni profesor rimskoga prava. 

Zato molim gospodina aktuara, da izvoli pročitati na taj 
izbor odnoseće se spise. 


Pročitavši aktuar dotične spise, nastavi govornik: 


Visoko cienjeni gospodine! 
Rector_ Magnifice ! | 

Na temelju onoga, što je upravo pročitano, pozivam Vas, 
da zauzmete stolicu rektorsku, na koju Vas je uzdiglo povjerenje 
drugova Vaših, profesora ovoga sveućilišta. 

Tu Vam stolicu ustupljujući prinosim Vam srdačnu čestitku 
za veliko odlikovanje, koje Vam je u dio palo; u koliko pako 
s toga povoda Vam čestitam, čestitam i sveučilištu mašemu. 

Vaša odlična ljubav znanosti i rada prosvjetnoga, Vaše iz- 
vanredno oduševljenje za zvanje učiteljsko, Vaša temeljitost i 
pronicavost u stvarih nastavnih, Vaše čisto 1 vatreno rodoljublje, 
to su nam tvrda jamstva, da ćete Vi svu svoju silu u to ulo- 
žiti, da zvanju svomu što savršenijim načinom zadovoljite, te da 
ćete svoj ponos u tom tražiti, da naše mladjahno sveučilište uza 
pomoć drugova svojih, koje Vam nikada uzmanjkati neće, u nje- 
govu razvitku za rektorstva svoga korak napried pokrenete. 

Dao Višnji, da Vam rad tako bude napredan, za prosvjetu 
i obrazovanost našega miloga naroda uharan! 

Ja zaključujem s tom željom i s uzklikom: Živjela i na- 
predna bila naša Alma Mater! 

POZDRAVNI GOVOR 
D" ALEKSANDRA su BRESZITENSZETA, 


DEKANA PRAVO- I DRŽAVOSLOVNOGA FAKULTETA, KR. JAVNOGA REDOVITOGA 

PROFESORA GRADJANSKOGA PARBENOGA I IZVANPARBENOGA POSTUPNIKA I 

UGARSKO - HRVATSKOGA GRADJANSKOGA PRAVA, ČLANA KR. POVJERENSTVA 

ZA DRŽAVNE IZPITE RAZDJELA PRAVNO-POVJESTNOGA, SUDSTVENOGA I PO- 

LITIČKOGA , ZAPRISEŽENOGA TUMAČA MAGJARSKOGA JEZIKA KOD KR. SUD- 
BENOGA STOLA ZAGREBAČKOGA. 


V elemožni gospodine Rektore! 
Visoko štovana gospodo! 


Prostari i liepi je običaj, proslaviti prigode, u kojih se uka- 
zuje koja viša ideja. 

Postoji on i kod pojedinca i kod zajednica, počam od uzkoga 
obiteljskoga kruga rek bi do cieloga prosvjetljenoga čovječanstva. 

I sveučilišta, te najsavršenije i najviše zajednice naučajućih 
i učećih se, običavaju od davna slaviti osobito instalaciju rektora 
magnifika. 

Tom prigodom izvjestjivaju ona javnost o svom radu, slave 
svoju autonomiju i svoga novoga vrhovnoga dostojanstvenika. 1 
naše zakonodavstvo odredi na “predlog akademičkoga. senata za- 
konom od 26. kolovoza t. g. o izboru rektora, da se vrši taj 
liepi universitetski običaj i na hrvatskom sveučilištu, proslavljenom 
previšnjim. imenom premilostivoga nam kralja. 

I evo nas ovdje u tih svetih prostorijah, da instaliramo 
našega ovogodišnjega rektora magnifika. 

Po universitetskom običaju izviesti nas najprije odstupajući 
rektor magnifik o životu, djelovanju 1 napredku našega mladoga 
sveučilišta za 1. godine njegovog obstanka; uvjeren sam, da će 
to točno izvjestje živo zanimati hrvatski narod, koj je, oduševljen 
neumrlim onim govorom velikoga umnika Dra. Pavla Muhića, 
izuštenim u našem saboru god. 1861. i potaknut velikodušnim 
darom plemenitoga mecena Dra. Josipa Jurja Strossmayera; po- 
loženim god. 1866., tolikimi žrtvami stvorio sveučilište. Izviestiv 
nas tako odstupljujući rektor _magnifik, pozove svoga nasljednika 
na onu uzvišenu stolicu, skoje je on prošle školske “godine ravnao 
našim sveučilištem neumornom revnostju, najvećim požrtvovanjem 
i najplemenitijim oduševljenjem. 

Po sveučilištnom običaju zapala je mene čast, da pozdravim 
kao dekan fakulteta, koji broji Vašu Velemožnost odličnim svojim 

članom, na ime cieloga sveučilišta Vas, Velemožni Gospodine, 
kadno zasjedoste uzvišenu rektorsku stolicu. | 

Odazivam se osobitom radostju toj zadaći, radujuć se toli 
ideji koli i osobi našega današnjega slavlja. 

Rekoh, da sveučilišta slave instalacijom rektora svoju auto- “ 
nomiju. 

Kadno su utemeljena prva sveučilišta, da razsviete na Fr 
leko poput svetionika, put k-napredku i usavršenju čovječanstva, 
podielivaše istim crkva i država velikih pravah i povlasticah, 
gradiše jih mal ne souverenimi, dozvoljivajuć, da. si sama stva- 
raju statuta, dajuć jim vlastito sudstvo, redarstvo i upravu, 
ovlastjivajuć jih, da si biraju sama sve i najviše dostojanstvenikoe 
i poglavare i da popunjivaju profesorske katedre. 

Ta velika sloboda sveučilišta bijaše sasma opravdana u 
doba, kad je trebalo rek bi umjetno čuvati klicu i slabahnu 
biljku napredka od stostrukih pogibelji, u doba, kad-no si je 
jedina crkva sviestna bila kulturne svoje misije, kad-no se jošte 
nije popela državna ideja do prave visine, u doba, kad-no državne 
vlasti niti nepoznavahu humanitarnih interesa. 

Nu čim su se okolnosti u tom obziru pokrenule na bolje, 
postajaše prijašnja mal ne neograničena sloboda sveučilišta ne- 
potrebnom. 

: Moderna država stavlja si danas sama ciljem zaštitu i una- 
predjenje svih opravdanih pravnih i humanitarnih interesa, ona 
s toga više nepoznaje u sebi souverenih elemenata, ona stvara 
sama za sve jednake zakone, i sudi sama svim u njoj živućim 
subjektom. Moderna država neprieti više napredku i znanostim, 
već jih usuprot uzima pod svoje moćno okrilje. 

A medju to razvila se je i prosvjeta iz one slabe klice i 
biljke do jakoga, neoborivoga stabla, kojemu netreba više prli- 
jašnje vanredne zaštite, već koje je samo postalo najačim 1z- 
vorom i najčvršćim štitom prave uredjene slobode, ,Doctrinae 
lumen gentium vigor.“ 

Pokret taj bijaše od velikoga upliva i na položaj sveučilišta. 

Moderna država, sviestna si svoje kulturne misije, i pozna- 
vajuć narav i potrebe znanstvenoga mnapredka, ostavi i zajamči 
sveučilištem ona prava, koja ista kao najviši znanstveni zavodi 
trebaju, a kojimi se neokrnjuje ideja državne Marea, jedna- 
kosti prava i vrhovnoga nadzora države. 


/f 

Sveučilišta uživaju danas, osobito u srednjoj Europi, slobodu 
naučanja i učenja, sveučilištni profesori imadu prvu i mjerodavnu 
rieč kod popunjivanja učiteljskih stolica, njim pripada i pravo 
birati sreučilištne dostojanstvenike i poglavare. U tom sastoji 
današnja autonomija sveučilišta. 

Takovu podieli naše zakonodavstvo zakonom od 5. siečnja 
1874. i od 26. kolovoza 1875. i našemu sveučilištu. 

Seienim 1 osvjedočen sam i obzirom na karakter hrvatskoga 
naroda, da će našemu sveučilištu prijati autonomija, da ju neće 
nikada zlo rabiti. 

Jedva je ikoj narod svoju autonomiju toli visoko cienio, 
ko-što hrvatski. 

Uslieđ najljućih borba sa Turci, koji jur podjarmiše Bosnu, 
Srbiju i Bugarsku, branili su hrvatski stališi 1 redovi svoju 
autonomiju na domaćih i zajedničkih saborih, te nedozvoliše ni- 
kada, da bude ,Regnum Croatiae“ samo historički pojam. 

I danas ponosi se, brojem istina maleni, al umom i srcem, 
voljom i poštenjem veliki hrvatski narod, jedini izmedju svih 
slavenskih prostrane austro-ugarske monarkije, državno-pravnom 
individualnošću, a to, što si je naš narod znao uzčuvati svoju 
autonomiju, dokazuje, da ju nije nikada zlo rabio, u čem će ga 
sliediti 1 hrvatsko sveučilište. 

Spram vanjskomu svietu ukazuje se sveučilištna autonomija 
najviše u velikom dostojanstvn rektora magnifika. 
| Sveučilištni rektori stekoše u srednjem  vieku odlikovanja, 
koja bijahu onda atributi najviših crkvenih i državnih dosto- 
janstvenika. Njihov je naslov ,Magnificentia“, njim pripada pravo 
nositi grimizni plašt, zlatni ovratni lanac sa kolajnom, pred 
njimi se nosi veliki srebrni pedum. 

Svi ti znakovi postoje jošte i danas mal ne na svih sve- 
učilištih, te se upotrebljivaju kod svečanih zgoda. 

A i rektori bijahu si sviestni svoga visokoga dostojanstva, 
te ne jedanput zahtjevahu prednost u rangu pred biskupi; pa- 
rižki rektori pače i pred samimi stožernici. 

Nije s toga čudo, što vidimo medju rektori 1 vladara i čla- 
novA vladajućih kuća, koji se zovu za razliku od ostalih ,rectores 


magnificentissimi. “ 


Sveučilištne rektore nalazimo napokon u crkvenih i državnih 
saborih. 

Naravno je, da se je tolika čast uviek smatrala nagradom 
osobitih vrlina i velikih zasluga. 

Tu odlučnu čast podjelismo mi sveučilištni profesori za ovu 
godinu Vašoj Velemožnosti, osvjedočeni, da ste Vi, Velemožni 
Gospodine, Vašimi vrlinami i zaslugami prvi izmedju nas zvani, 
biti nasljednikom velomožnoga Matije Mesića. 

Jur kao slušatelj na postojaloj pravoslovnoj akademiji po- 
budili ste, Velemožni Gospodine Rektore, bistrim svojim umom i 
neumornom marljivostju pozornost mjerodavnih krugova, koji se 
brinuše za to, da se pribave pravoslovnoj akademiji i odgoje za 
sveučilište vrstne profesorske sile. 

Nastojanjem Dra. Muhića i profesora Mesića poslaše Vas 
tadanje naše vrhovne oblasti na bečko sveučilište, da se tamo 
pripravite za profesora prava. 

Postignuv na rečenom sveučilištu lovor _vienac prava, budete 
imenovani najprije prislavom i zatim namjestnim, naskoro izvan- 
rednim i napokon redovitim profesorom rimskoga prava na pra- 
voslovnoj akademiji. 

Djelovanje, koje na tom polju razviste, pokaza naskoro, 
kako bijahu opravdana očekivanja, koja u Vas staviše. 

Sliedeći Vi, Velemožni Gospodine, velikoga Savignya, uložili 
ste sve Vaše krasne duševne sile ponajprije u to, da probudite 
živom rieči, znanstvenim, jasnim i dohvatljivim predavanjem u 
Vaših slušateljih interes i ljubav pram rimskomu pravu. 

A to Vaše nastojanje pošlo Vam je, Velemožni Gospodine, 
podpuno za rukom. | 

U tom je uprav najveća Vaša zasluga, što ste dali učenju 
rimskoga prava u našoj domovini sasma novi, velekoristni smjer, 
što ste rek bi uprav pokrenuli to učenje. 

Vašoj Velemožnosti pripada velika zasluga, što naš mladji 
pravnički naraštaj upozna u rimskom pravu najbogatije i neiz- 
crpivo vrelo za pravnika; Vi osvjedočiste svoje slušatelje, kako 
je rimsko pravo samo u sebi savršeno, kako je neobhodno po- 
trebno svakomu, koj hoće biti u istinu pravnikom, koj hoće te- 
meljito razumjeti historički razvoj pravnih institucija i najveći 
dio danas valjajućega prava, kako je rimsko pravo pravniku 
najširji 1 najčvršći temelj. 

Čim bude više Vaših slušatelja stupalo na javno polje, koje 
se pravnikom toli širom otvara, tim će se i više praktično uka- 

zivati koristonosni plodovi znanstvenoga rada Vaše Velemožnosti, 
prvoga našega romaniste. 

Nu Vaše djelovanje nebijaše samo jednostrano; pratili ste, 
Velemožni Gospodine, pomno i cieli razvoj i napredak svih pravo- 
i državoslovnih disciplina, te njekoje od njih i predavali. 

Stojeći Vi tako na niveau-u juridičke znanosti, imenova Vas 
visoka Vlada članom svih povjerenstva za  teoretičke . državne 
izpite, a kad-no stupi naš velezaslužni, prevriedni starina Dr. Ma- 
tija. Smodek, odlikom po Nj. Veličanstvu i počašćen po visokom 
saboru za svoj dugotrajni, tegotni, nesebični, patriotički rad, — 
u stanje mira, bude imenovana Vaša Velemožnost predsjednikom 
pravno-historičkoga državno-izpitnoga povjerenstva. 

Kao svestrano temeljito naobraženi pravnik i pošten hrvatski 
domoljub budete kod posljednjih saborskih izbora izabrani jedno- 
glasno u varaždinsko-topličkom kotaru za narodnoga zastupnika. 

Kad-no se je početkom prošle godine počelo ozbiljno raditi“ 
oko oživotvorenja sveučilišta, odlikova svietli ban i Vašu Vele- 
možnost pozivom u enquetno povjerenstvo, sazvano u rečenu svrhu. 

Naskoro zatim čitasmo radostno Vaše ime na čelu novo 
imenovanih sveučilištnih profesora prava, te drugovi Vaši izaberu 
Vas, Velemožni Gospodine, svojim prvakom, prvim dekanom pravo- 
i državoslovnoga fakulteta. 

Nastavljajuć na sveučilištu svoj koristni rad kao romanista, 
ravnaste mudro i blago našim fakultetom, braniste i promicaste 
njegove i interese njegovih naučajućih i učećih se članova. 

Velemožni Gospodine Rektore! u Vaše ruke stavismo mi, 
Vaši drugovi, vrhovnu sveučilištnu čast i vlast, osvjedočeni, da | 
ćete svom požrtvovnostju nastojati unapredjivati interese našega 
sveučilišta. 

Mnogo mu jošte manjka do usavršenja istoga; težeći mi 
“željno za ovim, moramo se ipak obazirati na sve postojeće okol- 
nosti, jer se isto nedade nikako postići skokom, već jedino nor- 
malnim razvojem. 

Radeći Vaša Velemožnost oko pospješenja normalnoga na- | 
predka našega sveučilišta, naći će radostan odziv i podporu i kod 
sabora i kod vlade svietloga bana Ivana Mažuranića, kojega je ime 
nerazdruživo od oživotvorenja i dosadanjega razvitka sveučilišta. 

Znajući mi, članovi sveučilišta, koliko napredak istoga i od 
nas zavisi, vršiti ćemo mi profesori poput Vaše Velemožnosti i 

nadalje najsvetiju moralnu i pravnu našu dužnost; uložiti ćemo 
prije svega sve sile u naša predavanja, želeći, da budu ova živo 
i zdravo vrelo nauke našim slušateljem, na kojih neposrednu 
korist moramo obratiti sve naše znanje i umjenje. 

Učeći se dio sveučilišta, naši slušatelji, oduševljeni ljubavju 
pram domovini i znajući, da joj mogu koristiti samo znanjem, u 
kojem je ona, braneć kršćansku kulturu, za drugimi narodi za- 
ostala, unapredjivati će patriotičkim zanosom razvoj sveučilišta, 
vršeć točno akademičke gradjanske dužnosti, koje su dragovoljni 
u želji za znanostju preuzeti. 

Jest, svi mi članovi hrvatske almae matris, visoko cieneći 
našega rektora magnifika, Dra. Stjepana Spevca, podupirati ćemo 
.svimi silami njegovo plemenito nastojanje oko napredka:i slave 
sveučilišta. | 

Primite blagohotno Velemonži Gospodine rektore, to naše 
svečano obećanje, i dozvolite da svečanom ovom prigodom  sa- 
kupljeni članovi hrvatskoga sveučilišta pozdrave Vašu Velemožnost 
“iskrenim hrvatskim 
Živio! 

Slavna sveučilištna skupštino! 
Visokoštovana gospodo! 


Koa naroda imajućih sveučilišta, zrcali se duševni život nji- 
hov i prosvjetno stanje osobito u sveučilištih. — Na ovih bo 
sastaju se muževi, koji se izključivo znanošću bave ili kojim je: 
glavno barem zanimanje znanstveni rad. — Na sveučilištu sa- 
kuplja se mladež izučivši učene škole ili gimnazije, stranom da 
nastavi na višem stepenu nauke, koje je već učila na gimnaziji, 
da dotjera obćenito naobraženje do što veće podpunosti; stranom 
pako, da uči strukovne znanosti (nauke), koje vode u viša zvanja 
crkve 1 države, da se pripravi, da uzmogne što bolje služiti _na- 
rodu svome. — Na sveučilištih usredotočuje (koncentrira) se 
dakle osobito duševna radnja naroda, s toga se na sveučilištu 
najbolje vidi stanje duševnoga napredka, da li narod napreduje 
ili nazaduje. — Sveučilišta su i u mnogom drugom obziru .važna 
za razsudjivanje naroda i njegovih odnošaja, tako se vidi iz bo- 
gatih sbirka učevnih i razabire se ne samo, da narod materi- 
jalno dobro stoji, već da se i u duševnom obziru nalazi na onom | 
stepenu razvoja, gdje rado žrtvuje materijalna dobra, da steče 
duševnih, i da više štuje ozbiljnu znanost nego li puku zabavu. 

U shodno uredjenoj nauci vidi se, da se narod nalazi u dušev- 
nom ravnovesju, da mu duševnoga života nestežu niti neumjestni 
propisi redarstveni, niti obziri vjerski, niti mu muti mir bezob-: 
zlrna radikalnost. 


Ako li je i sveučilište u tako Hjtahiin Savezu Sa čuv- 
slvovanjem naroda, ako je ono odsjev njegove vrline i njegovih | 
krepostih, može se lahko razumjeti živi interes, koji pokazuju 
za svoja sveučilišta narodi jedri i samosvjestni, kojim prate dje- 
lovanje njihovo podupirajući znanstveno nastojanje, a odsndjujuć 
nemar i nehajstvo. — 

Uzhićenje, kojim naš narod prije godinu dana pozdravi 
otvorenje našega sveučilišta, kao što i mnogobrojna ova današnja 
skupština pobudjuje u meni najbolje nade u duševni napredak 
naroda našega i u prosvjetnu mu budućnost. — 

Što je sveučilište naše u prvoj godini svoga života učinilo, 
kakove je uspjehe polučilo, to izvoliste malo prije čuti iz usta 
visokoštovanoga moga predšastnika g. prof. M. Mesića, koji evo 
današnjim danom javno: odstupa sa stolice rektorske. — Neka 
mi bude dopušteno, da mu u tom svečanom času na ime ukup- 
noga sveučilišta izreknem najusrdniju hvalu, što je vanrednom 
vještinom, savjestnošću i požrtvovanjem, neštedeć niti svoga sla- 
bašnoga zdravlja, ravnao mladjahnim našim zavodom, te si je 
ljubeznim postupanjem znao steći i sačuvati štovanje i ljubav 
svekolike akademičke mladeži i svojih drugova, koji u njem 
štuju uzor savjestna profesora, zaslužna književnika i iskrena 
rodoljuba. 

Uspješno djelovanje sveučilišta odvisi od mnogovrstnih uvjeta. 
— Jedan od najvažnijih jest poznavati dobro biće 1 narav nje- 
govu. Samo bo onda biti će moguće u ustrojstvu njegovu uči- 
niti ono, što naravi njegovoj najbolje odgovara, samo onda 
nemože dvojbenim postati, što mu je zadaćom, što li svrhom, . 
samo onda mogu se sigurna i najbolja sredstva birati, da se 
zadaći odgovori i da se svrha postigne. Imajući to pred očima, 
gcienio sam, da neće biti sasvim suvišno i neumjestno, ako u 
kratko koju prosborim ob ustroju sveučilišta, njihovoj naravi, 
zadaći i ob odnošaju prama državnoj vlasti. — 

Na sveučilištih njeguju se već gotovo osam viekova naj- 
važnije znanosti ljudske, nu jedna od tih znanostih stoji u 0so- 
bito tjesnom savezu s poviešću sveučilišta, a to je znanost rim 
skoga prava. — Nauka bo rimskoga prava bijaše ne samo pra- 
vim uzrokom, što se je stvorilo prvo sveučilište, već ona spaja 
sveučilištni život neposredno sa klasičnim viekom Rimljanah ; 
ona je neprekinuta povorka (niz), u kojoj se reda rad duha 
čovječjega od preko dvie hiljade godina. — Doista jedan od 
- najveličanstvenijih pojava u prosvjetnoj poviesti čovječanstva. 
Rimsko pravo, postignuv u spisih klasičnih pravnika vr- 
hunae razvoja, nije izgubilo kreposti zakonske, kada na ruše- 
vinah zapadnoga rimskoga carstva germanska plemena podigoše 
germanske države. — Dapače u istih tih germanskih državah 

bude mu priznana zakonska moć, te doživi više kodifikacija, 
medju kojimi postiže osobito ,lex romana Visigothorum“ ili 
»previarium alaricianum“ veliki i trajni upliv na uporavu prava 


u sudovih. Glavna kodifikacija rimskoga prava izvedena je ipak e 


u iztočnom rimskom carstvu, i to carem Justinijanom u ono 
vrieme, kada bijaše Italija skupa s Rimom u rukuh iztočnih 
Gota. — Justinijan nepriznavajući vlasti gotske i držeći sebe 
zakonitim gospodarom Italije, potvrdjuje uz pravnu školu cari- 
gradsku i beritsku takodjer i rimsku, premda ova nebijaše u 
ono vrieme i faktično u vlasti njegovoj, te naredjuje, da su samo 
one škole vlastne javna predavanja o pravu držati. — 

Osvajajuć kašnje po svojih vojvodah Italiju, uvadjaše za- 
konike svoje u dielovih otetih neprijatelju, a svladavši Gote sa- 
svim, uredi pravno stanje Italije definitivno pragmatičkom sank- 
cijom ,Pro petitione Vigilii“ i potvrdi naročito rimsku pravnu 
školu. — Takovim načinom. uvede Justinijan zakonike svoje na 
zapadu i u sudbenu porabu i u školu. — 

Ob udesu rimskoga prava od ovoga vremena pak sve do 
12. vieka pisalo se je vrlo mnogo, te postojahu, a postoje stra- 
nom još i sada razna mnienja. Sve do našega vieka držalo se 
je obćenito, da je rimsko pravo izgubilo skoro iza pada zapad- 
noga carstva zakonsku moć i da se usljed toga počelo zanema- 
rivati u školi, te bude napokon sasvim zanemareno i zaboravljeno. 
Zaboravljeno tako čamilo je u tami sve do početka 12. vieka, 
gdje bude pukim slučajem na svjetlo izneseno, ter.za kratko 
vrieme postigne izvanredno veliku važnost. Ovo mnienje opro- 
vrgao je Davigny ') na toliko, što je dokazao vrlo obširnim iz- 
traživanjem, da je rimsko pravo od početka srednjega vieka pak 
sve do glosatora neprekinuto u porabi bilo kod sudova, da 
se je kroz cielo to vrieme učilo u običnih školah kao dio re- - 
torike, te da su i djela o njem u ono vrieme pisana. Nu da 
upravo ta poraba pokazuje, u koli lošem stanju nalazila se je 
nauka rimskoga prava. — I znanstvena djela o tom pravu, iz- 
prave sastavljene o pravnih poslovih, i osude izrečene na te- 
melju rimskoga prava pokazuju najveću neznanstvenost. —: To 
stavlja on u savez sa tadanjim duhom vremena, sa okolnostmi 


I) Geschichte des r&m. Reiches im Mittelalter. 2. izdanje u Heidel- 
bergu 1834. 

za znanosti vrlo nepovoljnimi i dolazi do prilično izvjestno iz- 
ražena rezultata, da se je rimsko pravo prestalo učiti kao ta- 
kovo, da su prestale pravne škole, koje su u starom vieku po- 
stojale, te da se je pravo učilo samo kao dio retorike na raznih 
školah, a učili su ga obični učitelji slobodnih umjetnosti '), 
(magistri artium' liberalium). Novija iztraživanja pokazuju, da 
je literarna radnja iz onoga vremena o rimskom pravu odviše 
malo uvažavana, da nije pravo ocjenjena i da imade mnogo veću 
znanstvenu vriednost, nego se to. dosele mislilo. Neke od tih 
radnja, kao što je Brachylogus, znanstrenije su, nego mnoge 
radnje glosatora, te se iz njih vidi, da je pisac sustavno i sve- 
strano bio upućen u rimsko pravo. Uzme li se, da je sbilja sve 
do 12. vieka podpuna neznanstvenost vladala glede rimskoga 
prava, jedva će se moći razumjeti, kako je moguće bilo, da je 
u 12. vieku znanost toga prava za vrlo kratko vrieme tako vi- 
soko poletila. — Poznato bo je, da prielazi u duševnom na- 
predku nisu tako brzi, da bi iza najvećega duševnoga mrtvila 
na jedanput nastala najživahnija znanstvena radnja ili obratno, 
već se iz jedne skrajnosti u drugu prelazi polagano. Imajući to 
jedno i drugo pred očima, može se bez velike smjelosti uztvr- 
diti, da se je polet pravne znanosti pripravljao dugo, da se je 
rimsko pravo učilo ne samo kao dio retorike, već kao takovo: 
samostalno i to u školi, koja bijaše i pravnom školom. Izvjestno 
se nezna, koja je to škola bila, koja je posredovala izmedju 
stare i moderne pravne znanosti, nu vrb velikom vjerojatnosti 
može se uztvrditi, da je to bila ona rimska škola, koja bijaše 
Već za vrieme poganskih careva glasovita i koju je Justinijan . 
oko polovice 6. vieka kao pravnu školu naročito potvrdio. “) — 
Dapače vrlo je vjerojatno, da se je dko rimskoga prava nasto- 
jalo još i u srednjem vieku bar u glavnih crtah po nastavnom 
redu Justinijanovom, koji on ustanovi u glasovitoj konstituciji 
»Omnem reipublicae“ i medju ostalimi na rimskoj školi uvede, 
da se po njem rimsko pravo predaje. — To čine osobito vjero- 
jatnim rukopisi rimskoga prava, koji dodjoše u ruke glosatorom, 
1 koji u manjkavosti svojoj odgovaraju dosta točno obveznim 


I) Savigny I. str. 459 i slied. i III. str. 83 i slied. 


*) Fitting: Zur Geschichte der Rechtswissenschaft am Anfange des 
Mittelalters. Halle 1875. 

predmetom t. j. onim knjigam rimskoga prava, o kojih se po 
redu gori spomenutom morahu držati javna predavanja. ') — Ta 
okolnost. podupire znamenito prije spomenuto mnienje, da je naime 
rimska škola bila glavnom posrednicom medju starovječnom i 
modernom pravnom znanosti. Sa podpunom sigurnosti možemo na 
temelju spomenutih iztraživanja uztvrditi, da se je rimsko pravo 
bez prekinuća učilo i obradjivalo od rimskih vremena pak sve 
do svršetka jedanaestoga vieka, gdje nalazimo prve tragove uči- 
lištem, koja su kašnje obćenito univerziteti prozvana. 

Na razmaku jedanaestoga i dvanaestoga vieka nadje se u 
Bologni muž, o kojem se obćenito priča, da bijaše učitelj slo- 
bodnih umjetnosti — magister artium liberalium (na pravnih 
izpravah zove se Causidicus, Judex *), nu koji je počeo predavati 
rimsko pravo s tolikim uspjehom, da se za kratko vrieme oko 
njega iz bliza i daleka sakupi velik broj muževa i mladića te- 
žećih za naobrazbom i želećih naučiti pravoslovje. — 

Od djaka podignu se za kratko vrieme najbolji na. uči- 
teljske stolice, te nastavljajući rad svoga učitelja podigoše školu 
na takav glas, da su muževi odličnih zvanja, plemenitoga roda 
i najimućniji iz svih strana Evrope, nemareći za potežkoće i 
pogibelji daleka putovanja, onamo hrlili, da slušaju predavanja 
0 rimskom pravu. U vrieme ono razpadale su se države u manje 
organizme, u koje se redahu slobodni ljudi po porieklu, zvanju, 
zanatu, zanimanju (stališi, redovi, cehovi, sborovi) te su u tih 
užih krugovih uživali posebna prava. — Polag tadanjega prav- 
noga stanja i nemoći državne vlasti, bili su sigurni, da jim se 
prava neće vriedjati, ili ako se povriede, da će dobiti zadovolj- 
štinu samo oni, koji su i sami bdili nad svojim pravom i koji 
su sigurno mogli računati na pomoć svojih drugova. Bijaše dakle 
naravno i prema duhu vremena, da su i učitelji i djaci sabravši 
se iz raznih krajeva Evrope u Bologni, stupili u zajednicu, da 
se medjusobno podupiru i štite, da se osiguraju u tudjinstvu 
proti vriedjanju svojih prava. Zajednica ta prozva se u čistom. 
rimskom smislu ,universitas“  (scilicet personarum), kako se u 


!) Scheurl: Zur Geschichte der Pandekten-Ueberlieferung. Zeitschrift 
fur Rechtsgeschichte. 12. B. 1. Heft. 


5) Ficker: Forschungen zur Reichs- und Rechtsgeschichte Italiens 
. III str. 133. i 156. 

obće naznačivaše kod Rimljana skup više ljudi, sačinjavajućih 
kakovu zajednicu. — Universitas znači dakle samo to, da uči- 
telji i djaci, sastavši se u Bologni u naučne svrhe, sačinjaju 
korporaciju, kao što slične korporacije čine sborovi raznih za- 
natlija, t. j. da glede nekih životnih odnošaja sačinjaju je- | 
dinstvo. Universitas dakle neoznačuje niti škole niti nauke. -— 
Zajednica ova nastala slobodnim i svojevoljnim ujedinjenjem uči- 
telja i djaka, imala je u početku samo obćenita prava, koja 
su priznana u obće slobodnim družbam. 

Nu za kratko se je vrieme pokazalo, da ova zajednica sve 
više i više raste, da dobiva sve veću važnost ne samo za ma- 
terijalno blagostanje svoga prebivališta, već i za važna pitanja, 
koja su tada svietom potresala; za pitanja najviše crkvene i 
državne vlasti. | 

Posljedica toga bijaše, da je ta zajednica doskora dobila 
od crkvene i državne vlasti tako važnih povlasti, da je medju 
sredovječnimi korporacijami doskora najodličnije mjesto zauzela. 

Državna i crkvena vlast takmile su se u podieljivanju po- 
vlasti, stranom iz štovanja prama znanostim, stranom pako ho- 
teći si znanost učiniti prijaznom i uslužnom. — Dapače po. 
primjeru samorodnih univerziteta počele su neposredno utemelji- 
vati sveučilišta darivajuć ih često skoro suverenom samostalnosti. 

Uprava autonomnih tih korporacija uredjena je vrlo slično, 
ali nije posvuda povjerena osobam iste kategorije. — | 

Ima sveučilišta, gdje uprava pripada izključivo djakom 
(universitas scholarium), a učitelji sasvim su odvisni od djaka: 
djaci ih biraju, djaci ih i plaćaju. — Drugdje opet upravljaju 
i zapoviedaju izključivo učitelji (universitas magistrorum), a djaci 
nisu ni članovi korporacije. Ili imadu napokon upliv na upravu 
i učitelji i djaci (universitatis magistrorum et scholarium). 

U tom obziru postoji velika razlika medju visokimi ško- 
lami bolonjskom i parižkom, a kašnje medju talijanskimi i fran- | 
cezkimi s jedne, i sveučilišti ostale Evrope s druge strane. — 
U gradovih talijanskih vladaju djaci, dočim u Parizu sačinjaju 
univerzitet samo profesori. Opreka ta neće nam se tako čudno- 
vatom činiti, ako pomislimo, da su u Bologni djaci bili odrasli, 
ugledni, imućni muževi, dočim su u Parizu učili pravilno mla- 
dići još nesamostalni, koji su se u manastirih i inih zavodih 
naučili strogoj podredjenosti. — Gotovo sva sveučilišta srednje 

Evrope osnovana i uredjena su po parižkom, s toga imadu na 
svih takovih sveučilištih. upravu u rukuh učitelji, premda ne 
uviek i ne svigdje tako izključivo, kao što u Parizu. 

Učilište samo zvaše: se jednostavno ,sehola“, kao što se 
oveć kod Rimljana zvahu učilišta, gdje su se učile slobodne 
umjetnosti, a i pravo. — Učilište ne zvaše se nikada univer- 
sitas, dapače na jednom te istom sveučilištu bijahu dva ili više 
universiteta. — Tako postojahu u Bologni dugo vremena dva 
univerziteta pravnika i artista: , Universitas jurislarum“ i ,uni- 
versitas artistarum.“ Na prvu, mnogo ugledniju, spadahu slu- 
šatelji prava rimskoga i kanoničkoga, a na drugu filozofi, me- 
dicineri i donekle bogoslovci. — 

U trinaestom vieku označuju se visoke škole obćenito kao 
studium, te se kao osobito odlikovanje dodaje pridjevak ,gene- 
rale“. — I ovaj izraz kao i rieč universitas protezao se je 
često na ukupnost svih znanosti, nu sasvim krivo; jer se u 
srednjem vieku nisu znanosti u ukupnosti svojoj shvaćale. Ta 
poznato je, da su se na prvih univerzitetih dugo vremena samo 
pojedine znanosti učile, n pr. u Bologni rimsko i kanoničko 
pravo, a u Parizu bogoslovje i filozofija. S toga dakle studium 
generale može sastojati i samo od jednoga fakulteta. U papin- 
skih bulah naziva se često sbilja nauka samo jednoga fakulteta, 
studium generale. ') — Pored svega toga utemeljuju se visoke 
škole (studium generale), kašnje ipak u namjeri, da se sve po- 
znate i dopuštene znanosti tamo uče. Skoro posvuda dodavalo se 

»dopuštene“ znanosti, jer po tadanjih nazorih bijaše i nedopušte- 
nih, kao što je vračarstvo. *) 

Članovi sveučilišta dielili su se po svojoj domovini na na- 
rodnosti, a po znanosti, koju su učili, na fakultete. — Najveći 
broj narodnosti pokazuje se u Bologni, gdje one sačinjaju dva 
univerziteta : Universitas citramontanorum i universitas ultra- 
montanorum ; ovaj obuhvaćaše 18, a onaj 17 narodnosti. — 
Ipak je ušlo u kašniem srednjem vieku u običaj, da se diele 
članovi sveučilišta samo u četiri narodnosti polag četiri strane 
svieta, a da se nazivlju po narodnosti na dotičnoj strani naj- 
bližoj i najvažnijoj. 


") Savigny III. str. 414. op. 1. g. 
") Meiners : Geschichte der Universitaten B. IV. sE 389. 

Na čelu svake narodnosti. stoji prokurator, koj se ima 
brinuti za materijalne, interese sunarodnjaka svojih. Svrha ovoga 
< dieljenja nebijaše, da se jedni od drugih odiele, da goje svoje 
narodnje osobitosti, da iztiču narodnje opreke. — Najvažnija bo 
opreka, razlikost jezika, ne postojaše medju njimi, jer su se svi 
služili jednim jezikom, na ime latinskim, kojim se govorilo u 
cieloj Evropi. Svrha jim bijaše medjusobna podpora, koju bi si 
kao zemljaci u tudjini medjusobno pružali. Dieljenje ovo održalo 
se je na sveučilištih sve do našega vieka, te se je izrodilo u 
velike zapreke napredku, sbog česa i bude posvuda odstranjeno. ') 

Broj fakulteta ustanovio se iza kratkoga kolebanja tako, 
da se sve znanosti, koje se na sveučilištu uče, diele u četiri fa- 
kulteta, i to: bogoslovni, pravoslovni, medicinski i mudroslovni 
ili slobodnih umjetnosti. — Na ovaj fakultet spadaju one zna- 
nosti, koje se na nijednom strukovnom fakultetu ne mogu va- 
ljano smjestiti, jer imadu obćeniti i pripravni značaj; znanosti, 
koje nestojeć u strogom savezu medju sobom , podieljene bijahu 
na gromade, n. pr. gramatika, retorika, dialektika, aritmetika, 
geometrija, astronomija, muzika. — 

To dieljenje fakulteta ostalo je od 14. vieka sve do da- 
nas normalnim na sveučilištih srednje Evrope, imenito na sveu- 
čilištih austro-ugarske monarkije, dočim su se francezka i en- 
glezka udaljila od toga dieljenja time, što u Francezkoj imade 
samo strukovnih škola posebnih za medicinu, pravoslovje 1 bo- 
goslovje, zatim fakulteti za liepe umjetnosti; jedini Coll6ge de 
france čini od toga iznimku, dočim na englezkih universitetih 
manjka gotovo sasvim nauka strukovna, te se uče dakako ob- 
širnije 1 temeljitije one iste nauke, koje se uče i na gimnazijah, 
imenito klasična filologija i matematika. *) 

U novije vrieme razvile su se znanosti, koje u ona četiri 
fakulteta nisu nikako zastupane, a ipak su došle do velike zna- 
. menitosti, Znanosti te jesu naravoslovje i državne znanosti. -— 
Naravne znanosti uvrštene su gotovo bez iznimke u mudroslovni 
fakultet, — samo iznimice postoje posebni naravoslovni fakul- 


1) Kink: Geschichte der Universitit in Wien I. sv. str. 60 i slied., i 
. Mittheilungen der deutschen Gesellschaft zur _Erforschung vater- 
lindischer Sprache und Alterthiimer. Deipzig sv. 5. dio I. 


2) Mohl: Staatsrecht, Volkerrecht, Politik 3. str. 125 sgn. 


LI 


51 


teti, — dočim  državoslovne ,kolebaju izmedju mudroslovnoga i 
pravoslovnog a fakulteta, te se uvršćuju sad u ovaj, sad u onaj, 
a iznimice osnovani su posebni fakulteti za njih (Monakov, Wirz- 
burg, Tibingen). Na sveučilištih, koja su našemu sveučilištu kao 
“uzor služila, spojene su državoslovne nauke sa pravoslovnimi, a 
to je 1 najbolje riešenje , jer pored sve razlike, koja postoji 
medju pravoslovjem i državoslovjem, nemože se zatajiti i njihova 
srodnost i korist, koja za nauku odatle nastaje, što jedna drugu 
podupire. Pored svega toga ne obuhvaća ipak nijedno sveučilište 
svih viših znanosti, s toga je donekle i sam izraz sveučilište 
netočan, već se nekoje sasvim odieljeno njeguju 1 uče, n. p. više 
vojnićke, tehničke. Nu sveučilište niti ne ima toga značenja, da 
se tamo sve moguće znanosti uče, već da se skroz znanstveno 
sve ono uči, o čem se predavanja držć. — 

Narav sveučilišta ne stoji dakle u tom, da se sve moguće 
ljudske znanosti tamo uče, već u tom, da se znanosti strukovne 
postave u shodni savez s onimi, koje spadaju na obćenito nao- 
“ braženje na najvišem stepenu. — Samo oni učevni zavodi, gdje 
su razne te struke tako shodno spojene, mogu se nazvati ,uni- 
versitates literarum“ sveučilišiem u pravom smislu. —- 

Odatle sliedi, da se tako ne mogu nazvati francezke stru- 
kovne škole, jer im manjka savez sa strukanri obćega naobra- 
ženja, niti englezki Oxford i Cambridge, jer im manjka struka | 
posebnih zvanja, te su, kako Sybel kaže, ') nastavljene gimna- | 
zije. Englezka sveučilišta su  universitates u prvobitnom sredo- 
vječnom smislu, a ne universitates literarum. — | 

Upravo radi toga spoja može se govoriti o sveučilištu samo 
ondje, gdje uz koji strukovni fakultet za posebno koje zvanje 
postoji još barem i mudroslovni: — Strukovni fakulteti su za 
sebe posebna učilišta, koja nebi trebala niti prostorno skupa 
biti. — Medju njimi kao takovimi ne ima saveza, oni su spe- 
cijalne škole, koje se mogu nazvati vrlo raznimi imeni, akade- 
mi je, liceji itd. Na naravi njihovoj ne mienja se ništa, makar 
se i sveučilišti prozovu, 

Mudroslovni fakultet je po tom duša sveučilišta, on spaja 
strukovne fakultete u znanstvenu zajednicu, u njem nalaze ovi 
dodirnu točku; ovdje bo se predavaju znanosti, bez kojih se ne 


') Sybel: Die deutschen und die auswirtigen Universititen, str. 14. 
| : sa 


02 


može ni jedna strukovna znanost znanstveno učiti. Upravo radi 
toga potrebno je, da se viši strukovni fakulteti oslanjaju na 
mudroslovni, jer samo u tjesnom savezu s ovim mogu svoj 
znanstveni život očuvati. ') 

Naravno je dakle, da se slušaocem strukovnih fakulteta 
.preporuča, da pripravne znanosti, kao što je jezikoslovje, po- 
viest, filozofija, uče na mudroslovnom fakultetu. Naravi znan- 
stvenoj sveučilišta odgovara sasvim, ako se upravo strogom 
dužnosti učini slušaocem posebnih fakulteta, da slušaju stano- 
vita predavanja na mudroslovnom fakultetu. — U zakonu sveu- 
čilištnom kraljevina i zemalja zastupanih u carevinskom vieću, 
& po tom i u našem sveučilištnom zakonu izrečena je ta dužnost 
samo glede slušalaca  pravo- i državoslovja, samo njim se na- 
laže, da slušaju predavanja o poviesti i filozofiji na filozofskom ' 
fakultetu. — Razlozi, koji kod pravnika opravdavaju ove usta-| 
nove, postoje isto tako i za slušaoce ostalih strukovnih fakul- 
teta, a osobito za slušaoce bogoslovja. Ta upravo time bi se 
najbolje zasvjedočilo, da i bogoslovni fakulteti spadaju u znan- 
stvenu sveučilištnu zajednicu i da krivo imadu oni, koji ih ne 
iz zajednice te izključiti. — 

U cieloj monarkiji austro-ugarskoj ima samo jedno sveuči- 
lište, gdje su nazori ti praktičan izraz dobili. Sveučilište to je 
najnovije sveučilište Franje Josipa I. u Černovici, jer je tamo 
propisano, da svaki bogoslov tečajem četverogodišta, koje mora: 
sprovesti na sveučilištu, imade na mudroslovnom fakultetu slu- 
šati po jedan kolegij austrijske poviesti i filozofije, dapače i 
jedan kolegij poviesti i institucija mo prava na pravo- i 
državoslovnom fakultetu. 

Po odnošaju, u kojem sveučilišta prama državnoj upravi 
- stoje, možemo vrieme, od kada sveučilišta postoje, na tri raz- 
dobja podileiti. 

= Prvo razdobje izpunjava vrieme podpune autonomij je sveuči- 
lišta, koja su u vanjštini svojoj sasvim crkvenoga značaja, 
crkvene uredbe. — Drugo dobiva svoju značajku od borbe, koja 
se vodi izmedju korporativne autonomije i zahtjevi oživljujuće i 


') Savigny: Vermisehte Sehriften IV., str. 263. 


5) Naredba ministarstva za bogoštovje i nastavu od 30. kolovoza 
1875., dodatak A. 5.3. R. G. B. km. 40. 

jačajuće se državne uprave. — Treće razdobje počimlje sa pod- 
punom pobjedom, koju su zahtjevi dobre uprave održali nad 
težnjom za korporativnom samostalnosti. Odnošaj ovaj karakte- 
riše Stein ovako') po prilici: Sveučilišta u prvom razdobju 
mastaju ili sama sobom ili ih utemeljuje državna ili crkvena 
vlast, ter su sasvim samostalna. 

Svrha njihova je sasvim neodvisna od svrhe državne, ona 
ide jedino za tim, da se što više znanost kao takova bez ika- 
kova obzira na praktičnu njezinu porabnost uči. — Članovi 
sveučilišta podupiru i uzdržavaju se medju sobom prinesci ; plaća 
stalnih ima malo, a gdje ih ima, tamo su vrlo neznatne. U 
svoj krug prima sveučilište, koga hoće, nije dužno gledati, da 
li je dotičnik izpunio kakove uvjete u znanstvenom obziru. — 
Sveučilište ne traži niti ne očekuje niti od državne niti od crk- 
vene vlasti, da vršenje svojih funkcija povjerava muževom, koji 
su se na sveučilištu pripravili, s toga ono dopušta, da se sve- 
ćenik, sudac, liečnik, filozof naobrazi sasvim polag svoje slo- 
bodne volje, da uči predmete, koje hoće, ne pitajuć ga, da li 
je to za njega praktično ili nije, ono ne izključuje nijednoga 
svoga člana od nijedne česti nauke. Sveučilište ne sili nikoga, 
da pravi kakav izpit, već pita samo onoga, koj to sam želi i 
samo si propisuje red i predmete izpita. Ono podieljuje aka- 
demičke časti, grade samostalno, ali ti gradi ne znače, da je 
graduirani usposobljen ili ovlašćen zvanje kakovo ili funkcije 
državne vršiti, već samo, da je on na sveučilištu stanovite struke 
izučio i najviše, da o tih strukah može predavanja držati. Kao 
što je samostalno glede nauke, isto tako samostalno je i glede 
ostale svoje uprave. Na čelu njegove uprave stoji jedan član, 
koj se za kratko vrieme bira iz sredine na to ovlaštenih dru- 
gova. — Nadalje ima ono svoju vlastitu imovinu i vrlo obširnu 
sudbenost, privatno-pravnu i kaznenu, i to ne samo nad svo- 
jimi pravimi članovi, već i nad _mnogimi drugimi gradjani (sup- 
posita), koji s ovimi u doticaj dolaze, te služe sveučilištu, kao 
što su prepisači rukopisa, knjižari, knjigoveže i drugi trgovci i 
zanatlije, radeći za sveučilište 

Sveučilišta su u podpunom smislu rieči prave stališke kor- 
poracije. Državna uprava nije se podigla još do organičkoga 


I) Stein: Verwaltungslehre V. str. 220 i slied. 

zvanja, ona nije došla niti do  sviosti glede ma zadaća, 
koje bi imalo sveučilište u njezinoj službi vršiti. — Pojedinih 
funkcija ne obavljaju, koji su se za to usposobili, već koji su 
na to zvani bud porodom svojim bud posjedom; ne obavljaju 
ih kao javne funkcije, već ih vrše kao svoja privatna prava. 
Upravo radi toga razpada se uprava u male krugove, u kojih 
često sasvim od svoje volje i od slučaja odvisi, kako se vrši. 

Pod svršetak srednjega vieka odpočela je borba državne 
vlasti proti stališkomu partikularizmu, borba, u koju su i sveu- 
čilišta kao stališke korporacije upletena. Državna vlast počela 
je na sve strane nastojati, da si uprava popravi, s toga na- 
mješćiva u upravi samo takove muževe, koji su za to uspo- 
sobljeni. — Ona zahtieva, da je proučio sudac rimsko pravo, 
liečnik liečničtvo, učitelj filozofiju, dapače isti bogoslov da je 
metodički proučio bogoslovje. Sasvim naravno bijaše dakle, da 
se je 1 sveučilište počelo osvrtati na potrebe svagdanjega prak- 
tičnoga, života, i to tim više, što je država uzela i neposredno 
zahtievati od njega, da djelovanje svoje tako udesi, da ona što 
više sposobnih muževa za upravne svrhe dobi. 

Dočim je pako država to zahtievala od sveučilišta, morala 
je sveučilištu podati sredstva, da tomu zahtjevu odgovoriti uz- 
mogne, a podavajuć mu sredstva dovila se je država prava, da 
upliva u sveučilištne poslove, te je tako malo po malo povukla, 
kako Stein veli, staro stališko sveučilište u mladi sustav svoje 
naobrazbe. Sveučilištu ne preostaje ino, van da uredi svoju 
znanstvenu djelatnost prema onomu, što uprava od svojih budu- 
ćih činovnika zahtieva, ono mora gledati na to, da se zadovoli 
izpitom, radi kojih djaci predavanja polaze. — Od tih elementa 
razvijaju se malo po malo naukovne osnove, koje sve podpunije . 
1 Sve čvršće bivaju, čim se više razvija i učvršćuje državna 
služba kao samostalno zvanje. 

I tako je sveučilište postalo najvišim državnim učevnim 
zavodom, na kojem se uče na najvišem stepenu znanosti spada- 
juće na obćenitu naobrazbu i struke, koje otvaraju put u višu 
službu crkve i države. 

U sveučilištnom životu osobito su sliedeće točke, glede kojih 
je važno znati, u kakovu je odnošaju sveučilište prama državi: 
materijalna sredstva ili imovina sveučilištna, imenovanje profesori, 
njihov odnošaj prama obćenitim zakonom, nauka i disciplina. 

. Za svako sveučilište je od vrlo velike važnosti, ako imade 
vlastite imovine; jer u takovoj nalazi stalnih i sigurnih sredstva 
za namirivanje svojih potreba, sredstva, koja ne odvise od udesa. 
i kolebanja obćenitoga budgeta. — Nu osim Oxforda i Cam- 
bridge-a, možemo reći, ne ima. sveučilišta, koje bi imalo dovoljne 
imovine, da sve svoje potrebe namiruje. Najveći dio takovih 
potreba namiruje država od svoga prihoda. — Radi toga pre- 
uzela je država doduše posvuda brigu, da namakne materijalna 
sredstva sveučilištu potrebita, ali je uzela i upravu sveučilištne 
imovine u svoje ruke, jer tako može najlaglje saznati, koliko 
joj treba svake godine od svojih prihoda prilagati za sveuči- 
lištne_ svrhe. 

To pravo priznaje se državi posvuda, i to posve razložno, 
jer sveučilišta nisu niti u svom senatu niti u profesorskih sbo- 
rovih najshodniji organi za upravu imovinom ; a povjeriti tu upravu 
posebnim odborom profesora ili sveučilištnim gospodarstvenim 
činovnikom, jedva će biti u interesu sveučilišta. — Za sveučilište 
je pako vrlo probitačno, ako se ono ne mora brinuti za ovakove 
stvari, jer se tim manje odvraća od prave svoje zadaće i jer 
mu tim više vremena ostaje, da se skrbi za znantveni napredak. 

Buduć da su sveučilišta državni zavodi, koji imadu promicati 
državnu svrhu u prosvjetnom obziru, to je sasvim naravno, da 


je država dužna brinuti se za dobre profesore. — Bilo bi sa- 
svim neorganično, kad bi se sborovi profesorski  popunjivali 
koopcijom, kao što je to nekoč u istinu bivalo. — Vlada mora 


nastojati, da medju silami, koje može dobiti, izabere najbolje ; 
s toga je najpovoljnije stanje, gdje to može učiniti u podpunom 
suglasju sa sveučilištem. Ovo bo, baveć se neposredno znanošću, 
znade najbolje potrebe sveučilišta, 1 stojeć u užem dotićaju sa 
učenjaci, poznava bolje njihovu znanstvenu vriednost. — Radi 
toga je pravo predlaganja, koje prefesorskim sborovom pripada 
.kod popunjivanja stolica profesorskih, vrlo shodno sredstvo, da 
se što bolje skrbi za interese sveučilišta. — Nu ovo pravo ne 
može nikada tako daleko ići, da državu veže, ova mora svakako 
imati vlast, da izpita predloge, da se uvjeri, je da li predlozi 
odgovaraju zbilja pravomu interesu sveučilišta. — Pak uvjeri 
li se, da tomu nije tako, dužnost joj je predloge zabaciti. ') 


— 


1) Bluntsehli Staatsrecht II. str. 312. 

Moglo bi se prigovoriti, da se time otvara put svojevolji 
vlade kod namještivanja profesora. — Dopuštam, da je zloraba 
moguća. Nu zar nije isto tako a jož možda i više moguća u pro- 
tivnom slučaju? Zar se nemogu u fakultetu udomiti razne strasti, 
mržnja? Zar nemogu osobni interesi članova sbora mjesto pravih 
obzira na znanost i napredak sveučilišta odlučiti! 

Dakako da je običajno, da ne reknem moderno, susretati 
vladu što većim nepovjerenjem, viditi u njoj uviek onoga, koj 
nikada neće, što je najbolje, koj izmedju dva dobra manje, a 
izmedju dva zla veće uviek bira. Takov pojam o državnoj vladi 
može nastati samo u najtjesnijem savezu sa pojedinimi osobami, | 
nu stoji u protuslovju sa etičnom zadaćom države koju izvodi 
vlada. — 

Kao što su neprieporne netom spomenute dvie točke, isto 
tako postoji podpuni sporazumak i glede odnošaja sveučilištnih 
članova prema obćenitim zakonom. U srednjem vieku imala su 
sveučilišta važnih povelja; jedna od najvažnijih bijaše vlastita 
sudbenost. U stališkom redu nebijaše to ništa čudnovata, ništa 
neobična. — Nu tko bi i danas zahtievao za sveučilište posebnih 
povelja, posebnu sudbenost, taj bi naišao na najživahniji odpor 
javnoga mnienja, taj bi povriedio pravno čuvstvo svojih sugra- 
djana, došao u protuslovje sa načelom pravne jednakosti, koja 
je realizirana u državljanskom redu. S toga je sasvim naravno, 
da su članovi sveučilišta glede obćenitih odnošaja podvrgnuti 
obćenitim zakonom i obćenitim sudovom. 

Kao što bi neopr avdano bilo zahtievati za sveučilište posebna 
sudbenost, tako je opravdano, da sveučilištu pripada displinarna 
vlast nad slušaoci glede njihovoga akademičkoga ponašanja. — Za 
svrhe sveučilišta nije dovoljno reći, da djaci podpadaju pod 
obćenite zakonske ustanove, jer te ustanove normiraju i obćenite 
odnošaje, i nikako nebi dovoljno bilo, da se pravi nutarnji red 


sveučilištnoga života uzdrži. —  Disciplinarna vlast nije prava 
sudbenost, već je više sredstvo odgojitbeno. — Na sveučilištu 


imade se doduše nastojati neposredno oko znanstvenoga razvoja 
duha, nu obziri odgojitbe ne mogu se ili se barem ne bi smjeli 
sasvim zanemariti. 

Disciplinarna vlast ne vrši se po onih načelih, po kojih 
sudbenost; za ovu podaje pravila postupnik, bio on kazneni ili 
gradjanski (privatno pravni), a za onu valjaju više naćela 


te 


D7 


odgojitbe. U sudbenosti izriče se osuda na temelju dokaza, a 
disciplinarne kazne i na temelju moralnoga osvjedočenja. — 
Moderni slobodoumni pravac zahtieva, da se odstrani svaka disci- 
plinarna vlast, jer stoji u protuslovju sa obćenitom pravnom 
jednakosti, sa pravilom, da obćeniti sudovi imadu svim državljanom 
po obćenitom zakonu suditi —- Nu glede toga valja razliku 
praviti medju strogim akademičkim i izvanakademičkim životom 
akademičkih gradjana. — Glede prvoga moraju biti podredjeni 
akademičkoj oblasti, jer to jednostavno zahtieva red, koj je bez- 
uvjetno potrebit na sveučilištu i koga ne zajamčuju dovoljno 
propisi obćeniti. Glede ponašanja svoga u drugom obziru podvrženi 
su podpunim pravom obćenitim zakonom i obćenitim oblastim. 
| Napokon dolazi posljednja nu najvažnija točka, na ime 
nauka, te nastaje pitanje, u kakovu odnosu. stoji sveučilište 
glede ove prama državi ? 

Obćenito je priznano, da je sveučilište u ovom obziru samo- 
stalno, autonomno, nu samo u toj obćenitosti postoji sporazumak, 
dočim se mnienja u daljih posljedicah ovoga načela vrlo razilaze. — 
Prije svega valja odlučiti, što se imade smatrati pravom zadaćom 
sveučilišta; da li na ime nauka sama (naučanje) ili pako uz 
ovu još i znanstveno iztraživanje, ili koja od ovih vrsti djelovanja 
da se više njeguje, kojoj da se dade prednost. Buduć da -je 
sveučilište sada državni zavod, na kojem se obćenite znanosti 
na najvišem stepenu uče i postavlja temelj za najvažnije vrsti 
javnoga zvanja, to je sasvim naravno, da je glavna zadaća 
sveučilišta naučanje. Znanstveno  iztraživanje spada u zadaću 
samo toliko, u koliko -nauku samu podupire. Ako se preko te 
mjere tjera, prekoračava se svrha sveučilišta i zalazi u svrhu 
akademije znanosti, što može lahko i na uštrb biti samoj nauci. 
— O tom odnošaju veli Unger, muž jednako glasovit kao profesor 
i kao književnik: ,Na sveučilište spada naučanje, na akademiju | 
znanosti iztraživanja znanstvena. Tamo priobćuju se sigurni rezul- 
tati znanosti, a ovdje što je i dvojbeno, tek naslućeno, netom 
odkrito ; na akademiju spada razvoj znanosti, na sveučilište znan- 
stvena naobrazba mladeži. ') 


') Zur Reform der Wienner Universitet str. 27. sravni Savigny : Ver- 
mischte Schriften IV. 297. 

Nu nastaje pitanje, može li država. propisivati, što- valja 
učiti i u kom obsegu, može li ona izdati red naukovni ili da 
li autonomija sveučilišta ide tako daleko, da od volje učitelja 
odvisi ne samo, što će predavati, već i u kom će obsegu pre- 
davati, ili da li imade valjatinačelo slobodnoga naučanja ili stalan 
naukovni red sa obveznimi predmeti. 

Od kada je sveučilište postavljeno u organički savez nasta- 
vnoga državnoga sustava, od onda ima država pravo zahtievati 
od njega, da djelovanje svoje tako uredi, da se što više zajamče 
i postignu one svrhe, koje su mu u znanstvenom. sustavu opre- 
dieljene. — Svrhe te nisu samo širiti i učiti znanosti razne kao 
takove bez obzira na potrebe praktičnoga života, već takodjer 
pripravljati za viša životna zvanja, pružiti prilike onim, koji se 
za takova zvanja pripravljaju, da si uzmognu pribaviti stru- 
kovna znanja, bez koga ih ne bi mogli obavljati koristno po 
državu. — Država radi toga zahtieva od sveučilišta, da ono 
u svoje krilo ne prima svakoga, koj bi to uzželio, već samo 
onoga, koj si je pribavio dovoljno pripravna znanja, bez koga 
nebi mogao uspješno napredovati u strukah viših životnih 
svanja. — Mnogi su htjeli, da visoke škole budu svakomu 
otvorene kao što je crkva i kazalište, n. p. coll&ge de france — 
nu sveučilište gubi takovim načinom mnogo od ozbiljnosti, koja 
je za znanstveni rad bezuvjetno potrebita. Kamo može svatko 
slobodno doći, tamo ne mora nitko doći. Tko dodje danas, tko 
zna, hoće li doći sutra. 

Takovim načinom poremećuje se sasvim onaj odnošaj, koji 

mora medju učiteljem i djakom postojati, da onaj vidi, da li 
ga ovaj sliedi, razumije. 
Nadalje propisuje država, da se o stanovitih  predmetih 
drže redovita predavanja, koja mora slušati svaki, koj se želi 
dotičnoj vrsti javne službe posvetiti. Odatle pako nastaju naukovni 
redovi sa obvezmimi predavanji. 

Nastavni red i obvezna predavanja dadu se lahko u sklad 
dovesti sa razboritom slobodom, samo se valja ovdje 1 ondje 
čuvati pretjeravanja. Nastavni red sam po sebi nije ništa zla, 
nu bilo je vremena, gdje je zbilja bio zlom za sveučilišta. 
— Nastavni red počeo se razvijati u ono vrieme, kada je dr- 
žavom redarstveno načelo vladalo; kada je država mislila, da 
se materijalno i duševno blagostanje naroda dade promicati 

neposredno naredbami; kada je u materinjoj brizi mislila, da 
se mora ona za sve državljane brinuti, mjesto svih misliti 
(teorija ograničenoga podaničkoga razuma), te si je prisvajala skrb- 
ničtvo glede svih životnih odnošaja podanika. — Nastavni red 
ovoga doba išao je dalje, nego li to narav sveučilišta podnosi ; 
tu bo nije se samo propisivalo što valja učiti, nego i način, 
kako to valja činiti, te su pravilno točno označivana djela, knjige, 
kojih se je valjalo držati, i laglje se je oprostilo profesoru, 


ako je što izpustio, nego da je što dodao. — Takova nauka 
ne ima sasvim ništa znanstvena, ona je skroz mekanična, način 
istina vrlo udoban nu absolutno neplodan. — Posljedica takova 


potanko izradjena reda bijaše, da su sveučilišta u znastvenom 
obziru za kratko vrieme sva okržljavila, te su zbilja imali do- 
voljno razloga oni, koji su se s oduševljenjem počeli boriti proti 
takovim stegam u sveučilištnom životu. — Lozinkom toj borbi 
bijaše sloboda naučanja, a svrha, da se odstrane svi propisi, 
koji naznačuju predmete, o kojih i način, kako valja predavanja 
držati. — Profesor neka po svojoj volji bira, o čem će preda- 
vati; od njegove uvidjavnosti neka odvisi, kako će to činiti. 
Njegova savjestnost u izpunjivanju dužnosti i-njegov znanstveni 
glas neka jamče, da će on svoje zvanje valjano vršiti; ako ovo | 
Jamstvo nije dovoljno, neće koristiti niti propisi, kojimi se nuka 
na vršenje svojih dužnosti. 

Težnja za slobodom naučanja našla je velikoga saveznika 
u težnji obćenitoj za slobodom državljanskoga reda, te joj je 
pošlo za rukom barem za kratko vr leme porušiti sve ograde, 
koje su slobodu nauke sapinjale. 

Nu buduć da ta opozicija, kao što je pravilno svaka, bi- 
jaše negativnom, to bijaše naravno, da se smjer, nastao odatle, 
nije mogo trajno održati. — Proti podpunoj, ničim stegnutoj 
slobodi nauke podigla se država za zahtjevom dobre uprave, te 
joj postavi granice, koje su u sadanjih naukovnik  redovih sve- 
učilišta, imenito austro-ugarske monarhije, sadržane. Sloboda nauke 
priznana je i tuj, jer se od profesora očekuje, da znanost kao 
takovu prema njezinim najnovijim iztraživanjem, dakle na najvišem 
stepenu predaje, ne budući vezan niti na djelo kakovo niti na 
nazore, izražene drugdje gdje; i glede sustava i glede iztraživanja 
neka mu bude ravnalom jedino njegovo znanstveno uvjerenje. — 
Ta sloboda je bezuvjetno potrebna, ako se želi, da se na sve- 

učilištu znanost udomi i širi. — No ta sloboda dade se lahko 
u sklad dovesti sa naukovnim redom, jer se ovim traži od pro- 
fesora samo to, da se bavi bitno i prije svega onim predmetom, 
koji si je sam odabrao i za koji je na temelju svoga izbora 
imenovan, te da o njem drži predavanja u onom obsegu, u kom 
to obziri na ostale predmete i na vrieme, koje djak mora spro- 
vesti na sveučilištu, dopuštaju. — Takav red ne ograničuje 
slobode, već ju podupire, jer sloboda ne može nikada značiti, 
da dotičnik može i ništa ne raditi. Sloboda sastoji u radnji, 
nerad nije sloboda, već je mrtvilo, koje stoji u priekoj opreci 
sa slobodom osobnosti. Na slobodu naučanja spada imenito i to, 
da profesor nije ograničen samo na onaj predmet, za koj je 
imenovan, već da može slobodno i o drugih predmetih predavanja 
držati, ako za to volje i vremena ima, nu dakako da to ne smije 
biti na štetu: onoga predmeta, za koj se imade prije svega 
brinuti. 

Naukovni red ima tu svrhu, da se neki minimum radnje 
i nastojanja zajamči, a ne postavlja nikakvih granica marljivosti 
i nastojanju. — Sloboda naučanja ne stoji u bitnom savezu sa 
slobodom učenja nauke na strani djaka; može bo se sloboda 
predavanja pomisliti 1 može postojati, makar se djakom ne 
ostavi nikakov izbor, makar su oni dužni polaziti opredieljena 
predavanja kod naznačenih profesora. Pak ipak se ove dvie 
vrsti slobode postavlja u u takav savez, kao da pojmovno skupa 
spadaju, — Kao što treba profesorom sloboda, veli se, da uz- 
mognu znanstveno napredovati, isto tako treba je i djakom. 
Znanost neka se nikomu nenametava, svaki neka ju slobodno 
traži, neka si ju drage volje prisvaja. Znanost bo može se samo 
nagnućem, ljubavju 1 oduševlj jenjem prisvojiti, ne pako prisilnimi 
sredstvi nametnuti. 

Radi toga imade i nauka podpuno slobodnom biti, te valja 
pojedincu sasvim na volju staviti, da uči, što hoće i kako hoće, 
da izpite pravi, kad ga je volja. Jednom rieči, neka se ne postavi 
nikakav nastavni red, neka se ne obvezuje nitko na ništa. — 
Ta podpuna sloboda potrebita je za to, da se mladić priuči na 
samostalnost, da postane muževan, da se prema svojoj individu- 
alnosti, prema sposobnosti i nagnuću svome razvije, da ne postane 
strojem za mekanično obavljanje funkcija koje službe. — Na 
temelju takove slobode proživi on poetično doba mladosti, te se 

još u starosti svojoj radostno sieća vremena sprovedena na sve- 
učilištu. — Ovako se osobito na njemačkih sveučilištih shvaća 
sloboda nauke. — Samo velikoj radinosti njemačkoga naroda 
i dosta dugoj pripravi, u koju dolazi kandidat državne službe 
došavši sa sveučilišta, ima se zahvaliti, da odatle ne nastaje 
još veća šteta. — Ja sam uvjeren, da bi ovako idealištičko shva- 
ćanje slobode kod- nas urodilo najžalostnijimi plodovi. — 
Kod slobodne nauke s obzirom na djake valja razlikovati 
one, koji dolaze na sveučilište, da se usposobe za kakovo javno 
zvanje od onih, koji jedino radi znanosti dolaze. Kod ovih može 
se sloboda nauke u najčišćoj formi provesti; kod njih nije 
potrebno gledati strogo, da li su se formalno kvalificirali za 
višu nauku, dovoljno je, ako su toliko naobraženi, da mogu 
predavanja razumjeti. — Oni mogu birati sasvim po svojoj volji 
što će učiti i u kom obsegu. Nu vrieme, koje sprovedu u toj 
slobodi na sveučilištu, ne može im se računati, ako se radi 0 
tom, da izkažu, da su zakonom propisano vrieme sproveli na 
sveučilištu. Isto tako ne mogu se pripustiti onim državnim iz- 
pitom, na temelju kojih bi mogli tražiti javnu kakovu službu. — 
Kod onih ne može se zahtjev slobodne nauke na toliko 
uvažiti, jer ovdje postoje obziri dobre uprave. — Ovdje se ne 
radi samo o tom, da se svaki naobrazi prama svomu nagnuću 
već da se naobrazi tako, da će s uspjehom moći obavljati onu 
javnu službu, kojoj se po naravi odabranih struka posvetiti kani. 
Ovdje dakle dolazi u doticaj osobna sloboda sa javnim interesom, 
te je naravno, da ovaj ne izčezava sasvim pred onom. 
Redarstvena država sapinjala je svojim naukovnim redom 
odviše slobodu, koja je kod viših nauka u nekoj mjeri vrlo 
potrebita, isto tako je 1 težnja za absolutnom slobodom nauke 
Svrsi škodila. Zadaća uprave jest pronaći način, kojim se 
OVi razni interesi u sklad dovode. Način taj jest, ako nastavni 
red ne označuje sasvim potanko, što djak mora učiti, već ako 
označuje samo stanoviti minimum, izpod koga se ne može nitko 
u službu primiti. Razboriti naukovni red ustanovljuje samo ono, 
što se kod iole razborite nauke i onako mora učiniti, bez česa 
ne može se sustavno i dovoljno naobraženje postići, dakle ono, 
što se ne smije propustiti, ako se ozbiljno misli o tom, da se 
dotičnik zbilja pripravi za obavljanje javnoga koga zvanja. Ozna- 
čivši tako obćenito okvir, ostavlja nastavni red dovoljno slobode 

pojedincu, da prema : svojim sposobnostim i nagnuću popuni i 
razširi svoju nauku. — Svakomu je prosto poseći tako. visoko, 
kako visoko ga krila njegova duha nose. Osobitomu daru ne 
smiju se granice postavljati, nu osobiti dar ne smije niti obće- 
nitim mjerilom biti. 

Naukovni red pomaže pojedincu dabra što je za nj bolje. 
Mladić neizkusan dodje na sveučilište, pak da sim bira shodan 
put, kojim će najbolje svrhu polučiti, vrieme upotriebiti ! Poduka 
od strane dekana ili profesora može mu doduše pomoći, nu koliko 
ih dodje pitat za savjet? — Ako se pako uzme, da svaki mora 
doći pitat za savjet, mora im dekan sasvim obćenita pravila | 
kazati, jer nije moguće, đa svakoga napose prouči i da svakomu 
posebne daje savjete. — Ako je pako tomu tako, onda ne ima 
razloga, zašto se ona obćenita pravila, koja bi dekan svakomu 
pojedincu ustmeno kazivao, ne bi obćenitim propisom proglasila 
i time pomoglo i djakom i njihovom dekanu. 

Nije u ostalom ograničenje slobode naučne sada više zapre- 
kom napredku, već imade tuj drugih okolnosti, koje vrlo smetaju 
naobrazbi. Od svih ostalih spomenuti ću samo dvie, koje su rad 


obćenitosti svoje osobito važne. — Za mirni duševni rad, kojim 
se dolazi do prave znanosti, treba da je dotičniku život njegov, 
njegovo uzdržavanje obezbjedjeno. — Koliko slušalaca sastaje se 


dan danas na raznih sveučilištih, koji se ne nalaze u tom sret- 
nom položaju ! Koliko njih može se proturati samo najvećim na- 
porom i najvećim oskudjevanjem; dočim si jednom rukom mo- 
raju služiti svagdanji hljeb, a drugom nastojati, da bar toliko 
napreduju u znanosti, da za nuždu izpite načine. — Pak i to 
podje za rukom obično samo onim, koji su od naravi darovi- 
tiji, okretniji, dočim drugi, koji nisu tako sretni, ne mogu svla- 
dati zapreka, te se sasvim izgube. Ovo zlo ne pokazuje se samo 
kod nas, već i kod drugih imućnijih naroda, nu kod nas se 
težje osjeća, nego li drugdje, radi osobitih naših odnošaja. Zlo 
to može se samo tečajem vremena ublažiti, kad narastu sredstva, 
kojimi će se vriedni i oskudni mladići podupirati. — Kod slabo 
razvitoga materijalnoga stanja naroda našega mogu se samo 
malo po malo sakupiti. poveće svote u te blagotvorne svrhe. — 
Ja sam čvrsto uvjeren, da narod naš, koji je tolike žrtve prinio, 
da se oživotvori sveučilište, neće za sigurno niti te strane sve- 
učilištnoga života zanemariti. 

Drugo zlo, djelujuće štetno na napredak mladeži, jest zani- 
manje njezino sa svagdanjimi političkimi pitanji. — Nitko raz- 
borit neće prigovarati mladićem, koji su s veće strane pozvani, | 
da danas sutra u javnom životu djeluju, ako pozorno prate, što 
oko njih biva. To je dapače potrebno, jer se upravo takovim 
motrenjem podpunije pripravljaju za buduće svoje zvanje. — 
Nu ništa ne smeta jače takovoj pripravi, nego kad si mladež 
prisvaja pravo uticati. neposredno u javne poslove i sud svoj 
0 njih izricati. 

Javno djelovanje vrlo je mnogostručno, te treba mnogo 
znanja i izkustva, tko hoće uspješno tamo djelovati. Onaj po- 
kazuje najljepše ljubav prama domovini, koji nastoji, da si to 

znanje i izkustvo pribavi prije, nego li dodje na-nj red, da 
praktično djelovati počme. 

Tko svoje nedostatne sile, veli Savigny, mjesto da ih zna- 
nošću ukriepi i umnoži, u površnom i krivom entuzijazmu igtroši, 
tomu ostaje najčešće za dobu zrela muža hladna sebičnost ili 
pako prkos omiljelih predsuda. 1) 

Iztaknuvši tako u kratko najvažnije momente sveučilištnoga 
života u obće,, milo mi je, što mogu priznati, da su svi ti 
važniji momenti sretno riešeni u osnovnom našem zakonu 0 sve- 
učilištu. Zakonom tim priznana je i osjegurana sveučilištu našem 
ona mjera autonomije, koju sveučilište danas po naravi svojoj 
ima pravo zahtievati. — Priznana je sloboda naučanja i iztra- 
živanja znanstvena, priznana je i sloboda nauke, na koliko to 
ine naše okolnosti dopuštaju. — Jednom rieči, naše sveučilište 
postavljeno je na dobar temelj. Naša je, visoko štovana gospodo 
drugovi, da na tom temelju gradimo neumornom radinosti. Prio- 
nimo uz zadaću našu živim žarom srdaca uzhićenih za znanostju 
i nadahnutih ljubavju domovine. 

Svaki početak je težak, a kod nas je mnogo teži nego 
drugdje. Pak upravo to neka nas bodri i nuka, da žrtvujući 
svaku udobnost nastojimo savladati potežkoće početka. Ne dajmo 
Se prestrašiti time, što su nam materijalna sredstva dosta ogra- 
ničena, što su nam naučna pomagala nepodpuna. — Ugledajmo 
se u primjer njemačkih manjih sveučilišta, kojim su sredstva 
takodjer ograničena, pak se ipak u znanstvenom obziru takme 


I) Savigny: Vermischte Sehriften IV. str. 302. 

često sa sveučilišti najbogatijimi. — Ja sam tvrdo uvjeren, da 


ar 4 


će se složnim i uztrajnim našim nastojanjem duh ozbiljne radi- 
nosti kod nas udomiti, da će ne samo nauka na sveučilištu 
našem procvasti, već se i knjiga naša obogatiti znanstve- 
nimi djeli, na kojih do sada gotovo sasvim oskudjeva. I tako 
će sveučilište naše postati središtem duševnoga rada svega ko- 
likoga naroda našega koj će se s pouzdanjem oko njega pri- 
kupljat i iz njega crpiti nauke potrebite svomu boljku i svojoj 
sreći. — 

Toga cilja dovinuti možemo se ipak samo onda, ako na 
stojanje svojih učitelja budu svojski podupirali akademički gra- 
djani, ako oni nastojeć svom ozbiljnošću oko naobrazbe i pro- 
niknuti znanstvenim duhom zadaće svoje zaborave na dnevne za- 
djevice, te imajući pred očima napredak i sreću naroda našega 
budu medjusobnim prijaznim ponašanjem širili duh bratske sloge 
i ljubavi. 

U tom smjeru scienim da bi imalo raditi i nastojati naše 
sveučilište, koje evo današnjim danom počima drugu godinu 
svoga života. — Dao bog, da mu dan taj, koj već gotovo prije 
osam viekova znamenit bijaše u sveučilištnom životu !) bude 
dobrom kobi ! 


Živilo, raslo i ovalo hrvatsko sveučilište Franje Josipa I.! 


I!) Na dan 19. listopada počimala su predavanja na sveučilištih u Bo- 
logni i u Padovi. Savigny III. str. 250, 298. 

